open-index/open-wikipedia-markdown huggingface dataset:
জিন হেবুটার্ন

**জিন হেবুটার্ন** (৬ এপ্রিল ১৮৯৮ – ২৬ জানুয়ারী ১৯২০) ছিলেন একজন ফরাসি চিত্রশিল্পী ও শিল্প মডেল, যিনি শিল্পী আমেদিও মোদিগ্লিয়ানির ঘন ঘন বিষয় এবং সাধারণ আইনের স্ত্রী হিসেবে পরিচিত ছিলেন। মোদিগ্লিয়ানির মৃত্যুর দুই দিন পর তিনি আত্মহত্যা করে মারা যান এবং এখন তাঁর পাশে সমাহিত। 

## তথ্যসূত্র

বিষয়শ্রেণী:১৮৯৮-এ জন্ম
বিষয়শ্রেণী:১৯২০-এ মৃত্যু
বিষয়শ্রেণী:১৯২০-এ আত্মহত্যা
বিষয়শ্রেণী:আত্মহননকারী নারী
বিষয়শ্রেণী:২০শ শতাব্দীর ফরাসি চিত্রশিল্পী
বিষয়শ্রেণী:ফরাসি রোমান ক্যাথলিক
বিষয়শ্রেণী:পের লাশেজ সমাধিক্ষেত্রে সমাহিত
বিষয়শ্রেণী:প্যারিসের চিত্রশিল্পী
ডানা প্লেটো

**ডানা মিশেল প্লেটো** (; ৭ নভেম্বর, ১৯৬৪ – ৮ মে, ১৯৯৯) ছিলেন একজন মার্কিন অভিনেত্রী। তিনি সিটকম *ডিফারেন্ট স্ট্রোকস* (১৯৭৮–১৯৮৬) তে কিম্বার্লি ড্রামন্ড চরিত্রে অভিনয় করে খ্যাতি অর্জন করেন, যা তাকে ১৯৭০-এর দশকের শেষের দিকে এবং ১৯৮০-এর দশকের গোড়ার দিকে একজন কিশোরী অভিনেত্রী হিসেবে প্রতিষ্ঠিত করে।

## তথ্যসূত্র

## বাহ্যিক লিঙ্কগুলি

* 
* 
* Dana Plato on The Biography Channel first aired on December 29, 2007
* 
* 

বিষয়শ্রেণী:১৯৬৪-এ জন্ম
বিষয়শ্রেণী:১৯৯৯-এ মৃত্যু
বিষয়শ্রেণী:১৯৯৯-এ আত্মহত্যা
বিষয়শ্রেণী:আত্মহননকারী নারী
বিষয়শ্রেণী:মার্কিন ভিডিও গেম অভিনেত্রী
বিষয়শ্রেণী:মার্কিন টেলিভিশন অভিনেত্রী
বিষয়শ্রেণী:ডাকাতির জন্য দোষী সাব্যস্ত মার্কিন ব্যক্তি
বিষয়শ্রেণী:মাদক অপরাধে দোষী সাব্যস্ত মার্কিন ব্যক্তি
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:মার্কিন শিশু অভিনেত্রী
বিষয়শ্রেণী:মার্কিন দত্তকপ্রাপ্ত
বিষয়শ্রেণী:২০শ শতাব্দীর মার্কিন অভিনেত্রী
লরা চেম্বারস

**লরা চেম্বারস** মজিলা কর্পোরেশনের পরিচালনা পর্ষদের সদস্য। তিনি ২০২৪ সালের ফেব্রুয়ারি থেকে ২০২৫ সালের ডিসেম্বর পর্যন্ত মজিলার অন্তর্বর্তীকালীন প্রধান নির্বাহী কর্মকর্তা হিসেবে দায়িত্ব পালন করেন।

চেম্বারস অস্ট্রেলিয়ার একটি ছোট শহরে বেড়ে ওঠেন। তিনি মেলবোর্ন বিশ্ববিদ্যালয় থেকে দর্শনে স্নাতক ডিগ্রি অর্জন করেন। স্নাতক শেষ করার পর, তিনি ম্যাককিনসে অ্যান্ড কোম্পানিতে পরামর্শদাতা হিসেবে কাজ করেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:মেলবোর্ন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:অস্ট্রেলীয় নারী প্রধান নির্বাহী কর্মকর্তা
বিষয়শ্রেণী:মার্কিন যুক্তরাষ্ট্রে অভিবাসিত অস্ট্রেলীয়
বিষয়শ্রেণী:মার্কিন প্রযুক্তি প্রধান নির্বাহী
বিষয়শ্রেণী:মার্কিন নারী প্রধান নির্বাহী
লু হার্ডি

**শার্লট "লু" হার্ডি** (জন্ম: **শার্লট নোয়া** ; ১১ জানুয়ারী ১৮৯৮ - ২৩ এপ্রিল ১৯৩৮) ছিলেন নির্বাক যুগের একজন জার্মান চলচ্চিত্র অভিনেত্রী। পরে তিনি ইংল্যান্ডে চলে যান, যেখানে তিনি মাদকের অতিরিক্ত মাত্রা গ্রহণ করে আত্মহত্যা করেন।

## তথ্যসূত্র

## গ্রন্থপঞ্জি

* ওয়েনিগার, কে. ' *Es wird im Leben dir mehr genommen als gegeben...' Lexikon der aus Deutschland und Österreich emigrierten Filmschaffenden 1933 Bis 1945* । ACABUS Verlag, 2011।

## বাহ্যিক লিঙ্কগুলি

* 

বিষয়শ্রেণী:১৮৯৮-এ জন্ম
বিষয়শ্রেণী:১৯৩৮-এ মৃত্যু
বিষয়শ্রেণী:১৯৩৮-এ আত্মহত্যা
বিষয়শ্রেণী:আত্মহননকারী নারী
বিষয়শ্রেণী:২০শ শতাব্দীর জার্মান অভিনেত্রী
বিষয়শ্রেণী:ইংল্যান্ডে জার্মান অভিবাসী
বিষয়শ্রেণী:জার্মান চলচ্চিত্র অভিনেত্রী
বিষয়শ্রেণী:বার্লিনের অভিনেত্রী
বিষয়শ্রেণী:জার্মান নির্বাক চলচ্চিত্র অভিনেত্রী
মার্গট কিডার

**মার্গারেট রুথ কিডার** (১৭ অক্টোবর, ১৯৪৮ - ১৩ মে, ২০১৮) ছিলেন একজন কানাডীয় ও মার্কিন অভিনেত্রী এবং সক্রিয়কর্মী। পাঁচ দশক ধরে তিনি তার কর্মজীবনে বেশ কয়েকটি চলচ্চিত্র ও টেলিভিশন কৃতিত্ব অর্জন করেছেন, যার মধ্যে রয়েছে মূল  চলচ্চিত্রে (১৯৭৮-১৯৮৭) লোইস লেনের ভূমিকা। তার প্রশংসার মধ্যে রয়েছে দুটি কানাডীয় চলচ্চিত্র পুরস্কার, একটি এমি পুরস্কার, একটি জিনি পুরস্কার এবং একটি স্যাটার্ন পুরস্কার।

## টীকা

## তথ্যসূত্র

## বাহ্যিক লিঙ্কগুলি

* 
* 
* Article at thecanadianencyclopedia.ca
* Canadian Film Encyclopedia
* ''The Best Damn Fiddler from Calabogie to Kaladar''
* Brodesser-Akner, Taffy. "Margot Kidder," *New York Times,* December 27, 2018.

বিষয়শ্রেণী:১৯৪৮-এ জন্ম
বিষয়শ্রেণী:২০১৮-এ মৃত্যু
বিষয়শ্রেণী:২০১৮-এ আত্মহত্যা
বিষয়শ্রেণী:মার্কিন যুক্তরাষ্ট্রের নাগরিকীকৃত নাগরিক
বিষয়শ্রেণী:২১শ শতাব্দীর কানাডীয় অভিনেত্রী
বিষয়শ্রেণী:২০শ শতাব্দীর কানাডীয় অভিনেত্রী
বিষয়শ্রেণী:২১শ শতাব্দীর মার্কিন অভিনেত্রী
বিষয়শ্রেণী:২০শ শতাব্দীর মার্কিন অভিনেত্রী
বিষয়শ্রেণী:দ্বিপ্রান্তিক ব্যাধিতে আক্রান্ত ব্যক্তি
বিষয়শ্রেণী:আত্মহননকারী নারী
বিষয়শ্রেণী:মার্কিন এলজিবিটিকিউ অধিকার কর্মী
বিষয়শ্রেণী:ডেটাইম এমি পুরস্কার বিজয়ী
বিষয়শ্রেণী:কানাডীয় কণ্ঠাভিনেত্রী
বিষয়শ্রেণী:কানাডীয় টেলিভিশন অভিনেত্রী
বিষয়শ্রেণী:ইংরেজ বংশোদ্ভূত কানাডীয় ব্যক্তি
বিষয়শ্রেণী:মার্কিন বংশোদ্ভূত কানাডীয় ব্যক্তি
বিষয়শ্রেণী:কানাডীয় চলচ্চিত্র অভিনেত্রী
বিষয়শ্রেণী:কানাডীয় পরিবেশবিদ
বিষয়শ্রেণী:মার্কিন যুক্তরাষ্ট্রে কানাডীয় অভিবাসী
বিষয়শ্রেণী:মার্কিন কণ্ঠাভিনেত্রী
বিষয়শ্রেণী:মার্কিন টেলিভিশন অভিনেত্রী
বিষয়শ্রেণী:মার্কিন পরিবেশবাদী
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:ইংরেজ বংশোদ্ভূত মার্কিন ব্যক্তি
বিষয়শ্রেণী:কানাডীয় বংশোদ্ভূত মার্কিন ব্যক্তি
বিষয়শ্রেণী:মার্কিন নাস্তিক
বিষয়শ্রেণী:মার্কিন পারমাণবিক অস্ত্র বিরোধী কর্মী
বিষয়শ্রেণী:মন্টানার অভিনেত্রী
শাহাদাত হোসেন সেলিম

**শাহাদাত হোসেন সেলিম** একজন বাংলাদেশী রাজনীতিবিদ। তিনি লক্ষ্মীপুর-১ আসনের সংসদ সদস্য।

## প্রাথমিক জীবন
শাহাদাত হোসেন সেলিম লক্ষ্মীপুরের রামগঞ্জে জন্মগ্রহণ করেন।

## রাজনৈতিক জীবন
শাহাদাত হোসেন সেলিম ছাত্রদল থেকে শুরু করে দীর্ঘদিন বিএনপির রাজনীতিতে তিনি সক্রিয় ছিলেন।

পরে এলডিপিতে যোগদেন। ৮ ডিসেম্বর ২০২৫ সালে এলডিপি বিলুপ্ত করে পুনরায় বিএনপিতে যোগদান করেন।

তিনি ২০২৬ সালের ত্রয়োদশ জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে লক্ষ্মীপুর-১ আসন থেকে সংসদ সদস্য নির্বাচিত হন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:ত্রয়োদশ জাতীয় সংসদ সদস্য
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:লক্ষ্মীপুর জেলার রাজনীতিবিদ
বিষয়শ্রেণী:লিবারেল ডেমোক্রেটিক পার্টি (বাংলাদেশ) এর সাবেক রাজনীতিবিদ
কায়সার কামাল

**কায়সার কামাল** (জন্ম:৩১ ডিসেম্বর  ১৯৭২) হলেন একজন বাংলাদেশী আইনজীবী, রাজনীতিবিদ। তিনি ত্রয়োদশ জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে নেত্রকোণা-১ আসন থেকে সংসদ সদস্য নির্বাচিত হন। তিনি ভূমি প্রতিমন্ত্রী ছিলেন ও বর্তমানে জাতীয় সংসদের ডেপুটি স্পিকার হিসেবে দায়িত্ব পালন করছেন।

## জন্ম ও শিক্ষাজীবন
১৯৭২ সালের ৩১ ডিসেম্বর নেত্রকোণা জেলার কলমাকান্দা উপজেলার, চত্রাংপুর গ্রামে জন্মগ্রহণ করেন। তার পিতা মোস্তফা কামাল মনছুর ও মাতা বেগম যোবায়দা কামাল।

## কর্মজীবন
কায়সার কামাল বিএনপির আইনবিষয়ক সম্পাদক ও জাতীয়তাবাদী আইনজীবী ফোরামের মহাসচিব। ২০২৬ সালের ত্রয়োদশ জাতীয় সংসদ নির্বাচনে তিনি ১৫৮৩৪৩ ভোট পেয়েছিলেন, যেখানে তার নিকটতম প্রতিদ্বন্দ্বী গোলাম রব্বানী ৮৭৪৮৮ ভোট পেয়েছিলেন। ফলস্বরূপ, তিনি ত্রয়োদশ জাতীয় সংসদ নির্বাচনে  নেত্রকোণা-১ আসন থেকে বাংলাদেশ জাতীয়তাবাদী দলের প্রতিনিধিত্ব করে জয়লাভ করেন। তাকে সরকারের ভূমি মন্ত্রণালয় এর প্রতিমন্ত্রী করা হয়েছিল।

১২ মার্চ ২০২৬, ত্রয়োদশ জাতীয় সংসদের ডেপুটি স্পিকার পদে নির্বাচিত হন।
## সমালোচনা
ইনকিলাব মঞ্চের মুখপাত্র ওসমান হাদিকে গুলি করা ফয়সাল করিম মাসুদের পক্ষে পিটিশন দায়ের করা আইনজীবী মো. মাহফুজার রহমানকে কায়সার কামালের ঘনিষ্ঠজন এবং ছাত্রদলের সাবেক সহ-আইন সম্পাদক হিসেবে সংবাদমাধ্যমে দাবি করা হয়।

## তথ্যসূত্র

বিষয়শ্রেণী:ত্রয়োদশ জাতীয় সংসদ সদস্য
বিষয়শ্রেণী:জীবিত ব্যক্তি
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:রাজনীতিবিদ
বিষয়শ্রেণী:তারেক রহমানের মন্ত্রিসভার সদস্য
বিষয়শ্রেণী:বাংলাদেশের ভূমি প্রতিমন্ত্রী
বিষয়শ্রেণী:জাতীয় সংসদের ডেপুটি স্পিকার
তানজিকা আমিন

**তানজিকা আমিন** একজন বাংলাদেশী অভিনেত্রী এবং মডেল। তিনি দেলোয়ার জাহান ঝন্টু পরিচালিত *[[বকুল ফুলের মালা]]* (2006) চলচ্চিত্রের মাধ্যমে আত্মপ্রকাশ করেন। 

## চলচ্চিত্র তালিকা
### চলচ্চিত্র

### টিভি/ওয়েব সিরিজ

## তথ্যসূত্র
শিশু গাছ

থাম্ব
***Dalbergia sissoo (ডালবার্গিয়া সিসু)***, যা সাধারণত ইংরেজিতে **উত্তর ভারতীয় রোজউড** এবং বাংলায় **শিশু** নামে পরিচিত,  একটি দ্রুত বর্ধনশীল, শক্ত, পর্ণমোচী গোলাপ কাঠ গাছ যা ভারতীয় উপমহাদেশ এবং দক্ষিণ ইরানে স্থানীয় বৃক্ষ। শিশু গাছ একটি বৃহৎ, আঁকাবাঁকা গাছ যার থাকে  লম্বা, চামড়ার মতো দেখতে পাতা এবং সাদা বা গোলাপী ফুল।
ইয়াসের খান চৌধুরী

**ইয়াসের খান চৌধুরী** (জন্ম: ১৮ ফেব্রুয়ারি ১৯৮২) হলেন একজন বাংলাদেশী রাজনীতিবিদ ও সংসদ সদস্য। তিনি ত্রয়োদশ জাতীয় সংসদ নির্বাচন-এ বাংলাদেশ জাতীয়তাবাদী দল প্রার্থী হিসেবে ময়মনসিংহ-৯ আসনে থেকে সংসদ সদস্য ও  তথ্য ও সম্প্রচার প্রতিমন্ত্রী নির্বাচিত হয়েছেন।

## প্রারম্ভিক জীবন
১৯৮২ সালের ১৮ ফেব্রুয়ারি ময়মনসিংহ জেলার ,নান্দাইল উপজেলার, মোয়াজ্জেমপুর গ্রামে জন্মগ্রহণ করেন। তার পিতা আনোয়ারুল হোসেন খান চৌধুরী ১৯৯১ সালে জাতীয় সংসদ নির্বাচনে ময়মনসিংহ-৯ আসনে থেকে নির্বাচিত হন ও তার মাতা রাহাত খান চৌধুরী।  

## কর্মজীবন
ইয়াসের খান চৌধুরী একজন তথ্য প্রযুক্তি বিজ্ঞানী। দীর্ঘদিন বিবিসি টেলিভিশন নেটওয়ার্ক লন্ডনের তথ্য প্রযুক্তি বিভাগে দায়িত্ব পালন করেছেন। 

তিনি বাংলাদেশ জাতীয়তাবাদী দল এর  নান্দাইল উপজেলার আহ্বায়ক ছিলেন। 

২০২৬ সালের ত্রয়োদশ জাতীয় সংসদ নির্বাচনে তিনি ৮৫৭৬১ ভোট পেয়েছিলেন, যেখানে তার নিকটতম প্রতিদ্বন্দ্বী একেএম আনোয়ারুল ইসলাম ৭১১৬৮ ভোট পেয়েছিলেন। ফলস্বরূপ, তিনি ত্রয়োদশ জাতীয় সংসদ নির্বাচনে ময়মনসিংহ-৯ আসন থেকে বাংলাদেশ জাতীয়তাবাদী দলের প্রতিনিধিত্ব করে জয়লাভ করেন।

পরবর্তীতে গণপ্রজাতন্ত্রী বাংলাদেশ সরকারের তথ্য ও সম্প্রচার মন্ত্রণালয়ের প্রতিমন্ত্রী হিসেবে দায়িত্ব গ্রহণ করেন।
 

তথ্য ও সম্প্রচার প্রতিমন্ত্রী ইয়াসের খান চৌধুরী সাংবাদিক কল্যাণ ট্রাস্টের নতুন চেয়ারম্যান মনোনীত হয়েছেন।

## তথ্যসূত্র

বিষয়শ্রেণী:বাংলাদেশী রাজনীতিবিদ
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:ময়মনসিংহ জেলার ব্যক্তি
বিষয়শ্রেণী:ত্রয়োদশ জাতীয় সংসদ সদস্য
বিষয়শ্রেণী:জীবিত ব্যক্তি 
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:রাজনীতিবিদ
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:ময়মনসিংহ জেলার রাজনীতিবিদ
বিষয়শ্রেণী:তারেক রহমানের মন্ত্রিসভার সদস্য
বিষয়শ্রেণী:ত্রয়োদশ জাতীয় সংসদ সদস্য
বিষয়শ্রেণী:জীবিত ব্যক্তি 
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:রাজনীতিবিদ
ইন্দিরা হৃদয়েশ

**ইন্দিরা হৃদয়েশ** (২৪ মার্চ ১৯৪১ &#x2013; ১৩ জুন ২০২১) ছিলেন একজন ভারতীয় রাজনীতিবিদ, যিনি উত্তরাখণ্ড রাজ্যের বাসিন্দা ছিলেন। তিনি ভারতীয় জাতীয় কংগ্রেস দলের সদস্য ছিলেন। তিনি ১৯৭৪ থেকে ২০০০ সাল পর্যন্ত চারবারের মেয়াদে উত্তরপ্রদেশ বিধান পরিষদে নির্বাচিত হয়েছিলেন। তিনি ২০০২, ২০১২ এবং ২০১৭ সালে উত্তরাখণ্ড বিধানসভায় নির্বাচিত হয়েছিলেন। ২০১৪ থেকে ২০১৭ সালের মধ্যে তিনি উত্তরাখণ্ড রাজ্যের অর্থমন্ত্রী ছিলেন। ২০১৭ থেকে ২০২১ সালে তাঁর মৃত্যু পর্যন্ত, তিনি উত্তরাখণ্ড বিধানসভার বিরোধীদলীয় নেতা ছিলেন।

## জীবনী
সূত্রমতে, ইন্দিরার জন্ম ১৯৪১ সালের ২৪শে মার্চ, হয় এলাহাবাদে অথবা উত্তর প্রদেশের পিলভিটে। তাঁর পরিবার উত্তর প্রদেশের দাশৌলির বাসিন্দা ছিল। তিনি স্নাতকোত্তর এবং সেইসঙ্গে ডক্টরেট ছিলেন। তাঁর তিন পুত্র ছিল। তাঁর কোভিড-১৯ ধরা পড়ে এবং ২০২১ সালে তাঁর হৃদযন্ত্রের অস্ত্রোপচার করা হয়। হৃদরোগে আক্রান্ত হয়ে তিনি ২০২১ সালের ১৩ই জুন মারা যান।

## রাজনৈতিক জীবন
১৯৭০-এর দশকের মাঝামাঝি সময়ে ভারতীয় জাতীয় কংগ্রেস (আইএনসি) দলের অংশ হিসেবে ইন্দিরা হৃদয়েশ সক্রিয় রাজনীতিতে প্রবেশ করেন। তিনি ১৯৭৪ সালে উত্তর প্রদেশের দ্বিকক্ষবিশিষ্ট বিধানসভার উচ্চকক্ষ অর্থাৎ উত্তর প্রদেশ বিধান পরিষদের প্রথম নির্বাচনে জয়লাভ করেন। ১৯৮৬ - ১৯৯২, ১৯৯২ - ১৯৯৮ এবং ১৯৯৮ - ২০০০ সাল পর্যন্ত তিনি উত্তর প্রদেশ বিধান পরিষদের দ্বিতীয়, তৃতীয় এবং চতুর্থ মেয়াদে জয়লাভ করেন। হৃদয়েশ অবিভক্ত উত্তর প্রদেশের হলদোয়ানি আসনের প্রতিনিধিত্ব করেন। ২০০০ সালে, উত্তর প্রদেশকে ছোট রাজ্যে বিভক্ত করার পর, তিনি নতুন রাজ্য উত্তরাখণ্ডের অন্তর্বর্তীকালীন উত্তরাখণ্ড বিধানসভার সদস্য হন। তিনি ২০০২ - ২০০৭, ২০১২ - ২০১৭ এবং ২০১৭ - ২০২১ সাল পর্যন্ত উত্তরাখণ্ড বিধানসভায় আরও তিনবার জয়লাভ করেন কিন্তু ২০০৭ সালে বংশীধর ভগতের কাছে হেরে যান। তাঁর কার্যক্রমের শেষ মেয়াদে, তিনি উত্তরাখণ্ড বিধানসভার বিরোধী দলনেতা ছিলেন।

২০১২ থেকে ২০১৭ সাল পর্যন্ত, তিনি উত্তরাখণ্ডের অর্থমন্ত্রী ছিলেন এবং সেই সঙ্গে সংসদীয় বিষয়ক, উচ্চশিক্ষা ও পরিকল্পনা মন্ত্রকের দায়িত্বও পালন করেছিলেন। তিনি এন ডি তিওয়ারি, বিজয় বহুগুণা এবং হরিশ রাওয়াতের নেতৃত্বে ধারাবাহিক সরকারে দায়িত্ব পালন করেছিলেন। ২০১৪ সালে, তিনি পরামর্শ দিয়েছিলেন যে তৎকালীন মুখ্যমন্ত্রী বিজয় বহুগুণার পরিবর্তে তিনি নিজে উত্তরাখণ্ডের মুখ্যমন্ত্রীর হওয়ার জন্য উপযুক্ত প্রার্থী। কিন্তু তাঁর প্রস্তাব কংগ্রেস গ্রহণ করেনি।

ইন্দিরাকে সংসদীয় পদ্ধতির একজন বিশেষজ্ঞ হিসেবে বিবেচনা করা হত এবং উত্তরাখণ্ডের রাজনীতিতে তিনি কংগ্রেসের একজন গুরুত্বপূর্ণ কৌশলবিদ ছিলেন।

## নির্বাচনী ইতিহাস
ইন্দিরার নির্বাচনী ইতিহাস হল:

## তথ্যসূত্র

বিষয়শ্রেণী:ভারতে কোভিড-১৯ বৈশ্বিক মহামারিতে মৃত্যু
বিষয়শ্রেণী:উত্তরাখণ্ড বিধানসভার সদস্য ২০১৭-২০২২
বিষয়শ্রেণী:উত্তরাখণ্ড বিধানসভার সদস্য ২০১২-২০১৭
বিষয়শ্রেণী:উত্তরাখণ্ড বিধানসভার সদস্য ২০০২-২০০৭
বিষয়শ্রেণী:উত্তরাখণ্ড বিধানসভার সদস্য ২০০০-২০০২
বিষয়শ্রেণী:২১শ শতাব্দীর ভারতীয় নারী রাজনীতিবিদ
বিষয়শ্রেণী:উত্তরাখণ্ডের ভারতীয় জাতীয় কংগ্রেসের রাজনীতিবিদ
বিষয়শ্রেণী:উত্তরপ্রদেশ বিধান পরিষদের সদস্য
বিষয়শ্রেণী:অযোধ্যার ব্যক্তি
বিষয়শ্রেণী:২০২১-এ মৃত্যু
বিষয়শ্রেণী:১৯৪১-এ জন্ম
মোঃ আব্দুল বারী

**মোঃ আব্দুল বারী** (জন্ম:১ ফেব্রুয়ারী ১৯৫৫) হলেন একজন বাংলাদেশী রাজনীতিবিদ ও সংসদ সদস্য। তিনি ত্রয়োদশ জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে জয়পুরহাট-২ আসনে থেকে সংসদ সদস্য নির্বাচিত হন।

## প্রাথমিক জীবন
আব্দুল বারী জয়পুরহাট জেলার,কালাই থানার, মাত্রাই ইউনিয়নের ,বলিশিবসমুদ্র গ্রামে জন্মগ্রহণ করেন। তার পিতার নাম জাফের আলী মন্ডল যিনি ছিলেন মসজিদের ইমাম এবং ব্রিটিশ শাসনকালে ইউনিয়ন বোর্ডের সদস্য। তার মায়ের নাম মিছিরুন্নেছা বেগম।

আব্দুল বারী রাজশাহী বিশ্ববিদ্যালয়ে অধ্যয়ন করেন।

## কর্মজীবন
তিনি বাংলাদেশ সিভিল সার্ভিস (বিসিএস) প্রশাসন ক্যাডারের মাধ্যমে কর্মজীবন শুরু করেন। মাঠ প্রশাসনে তিনি উপজেলা নির্বাহী কর্মকর্তা (ইউএনও) ও সহকারী কমিশনার হিসেবে বিভিন্ন উপজেলায় দায়িত্ব পালন করেন। তৃণমূল পর্যায়ে প্রশাসনিক অভিজ্ঞতা অর্জনের মাধ্যমে তিনি জনগণের সাথে নিবিড়ভাবে কাজ করার সুযোগ পান।  

পরবর্তীতে তিনি অতিরিক্ত জেলা প্রশাসক (এডিসি) এবং জেলা প্রশাসক (ডিসি) হিসেবে দায়িত্ব পালন করেন। ঢাকা জেলার জেলা প্রশাসক হিসেবে দায়িত্ব পালনকালে প্রশাসনিক শৃঙ্খলা, উন্নয়ন কার্যক্রম তদারকি এবং আইন-শৃঙ্খলা রক্ষায় গুরুত্বপূর্ণ ভূমিকা রাখেন। এছাড়া তিনি ঢাকা বিভাগের বিভাগীয় কমিশনার হিসেবেও দায়িত্ব পালন করেন।

তিনি প্রধানমন্ত্রীর কার্যালয়ে পরিচালক (প্রশাসন) হিসেবে দায়িত্ব পালন করেন এবং জাতীয় পুষ্টি কর্মসূচির নির্বাহী পরিচালক হিসেবেও কাজ করেন। তার কর্মজীবনে সততা, দক্ষতা ও পেশাদারিত্ব বিশেষভাবে প্রশংসিত হয়।

২০০৭ সাল থেকে অবসর গ্রহণ (২০১৫) পর্যন্ত তিনি ওএসডি (বিশেষ ভারপ্রাপ্ত কর্মকর্তা) হিসেবে দায়িত্ব পালন করেন। চাকরি জীবনে নানা প্রতিকূলতা ও রাজনৈতিক হয়রানির মধ্যেও তিনি নীতিগত অবস্থান থেকে বিচ্যুত হননি।
অবসর গ্রহণের পর তিনি সক্রিয়ভাবে রাজনীতিতে যুক্ত হন এবং গণতন্ত্র ও জনগণের অধিকার প্রতিষ্ঠার বিভিন্ন কার্যক্রমে অংশগ্রহণ করেন। 

২০২৬ সালের ত্রয়োদশ জাতীয় সংসদ নির্বাচনে তিনি ১ লাখ ৫৮ হাজার ৬৫ ভোট পেয়েছিলেন,যেখানে তার নিকটতম প্রতিদ্বন্দ্বী রাশেদুল আলম সবুজ পান ৯২ হাজার ৫১৭ ভোট পেয়েছিলেন। ফলস্বরূপ, তিনি ত্রয়োদশ জাতীয় সংসদ নির্বাচনে জয়পুরহাট-২ আসন থেকে বাংলাদেশ জাতীয়তাবাদী দলের প্রতিনিধিত্ব করে জয়লাভ করেন।

তিনি ২০২৬ সালের ১৭ ফেব্রুয়ারি ২০২৬ গণপ্রজাতন্ত্রী বাংলাদেশ সরকারের জনপ্রশাসন মন্ত্রণালয়ের  প্রতিমন্ত্রী হিসেবে দায়িত্ব গ্রহণ করেন।  

## তথ্যসূত্র

বিষয়শ্রেণী:ত্রয়োদশ জাতীয় সংসদ সদস্য
বিষয়শ্রেণী:জীবিত ব্যক্তি
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:জয়পুরহাট জেলার রাজনীতিবিদ
বিষয়শ্রেণী:তারেক রহমানের মন্ত্রিসভার সদস্য
গীতাবা জাদেজা

**গীতাবা জয়রাজসিংহ জাদেজা** (জন্ম ১৯৬৮) হলেন গুজরাটের একজন ভারতীয় রাজনীতিবিদ। তিনি রাজকোট জেলার গোণ্ডাল বিধানসভা কেন্দ্র থেকে গুজরাট বিধানসভার সদস্য। তিনি ২০২২ সালের গুজরাট বিধানসভা নির্বাচনে ভারতীয় জনতা পার্টির প্রতিনিধিত্ব করে জয়লাভ করেন। তিনি জয়রাজসিংহ জাদেজার সাথে বিবাহিত ছিলেন। তাঁদের পুত্রের নাম জ্যোতিরাদিত্যসিংহ জাদেজা।

## প্রাথমিক জীবন এবং শিক্ষা
গীতাবা গুজরাটের রাজকোট জেলার গোণ্ডালের বাসিন্দা। তিনি দু'বারের প্রাক্তন বিধায়ক জয়রাজসিংহ জাদেজার স্ত্রী। তিনি গোণ্ডালের মণ্ডিবা গার্লস হাই স্কুলে দশম শ্রেণি পর্যন্ত পড়াশোনা করেন এবং ১৯৮৫ সালে এসএসসি পরীক্ষায় উত্তীর্ণ হন। 

## কর্মজীবন
২০২২ সালের গুজরাট বিধানসভা নির্বাচনে ভারতীয় জনতা পার্টির প্রতিনিধিত্ব করে গীতাবা গোণ্ডাল বিধানসভা কেন্দ্র থেকে জয়ী হন। তিনি ৮৬,০৬২ ভোট পেয়ে তাঁর নিকটতম প্রতিদ্বন্দ্বী  ভারতীয় জাতীয় কংগ্রেসের দেশাই যতীশ গোবিন্দলালকে ৪৩,৩১৩ ভোটের ব্যবধানে পরাজিত করেন। গীতাবা মোট প্রদত্ত ভোটের ৫৯.৫% পেয়েছিলেন, যেখানে যতীশ পান ২৯.৫%। তিনি ২০১৭ সালের গুজরাট বিধানসভা নির্বাচনে ভারতীয় জাতীয় কংগ্রেসের খাতারিয়া অর্জুনভাই ঘনশ্যামভাইকে ১৫,৩৯৭ ভোটের ব্যবধানে পরাজিত করে প্রথমবারের মতো বিধায়ক হন। গীতাবা পেয়েছিলেন মোট প্রদত্ত ভোটের ৫১.৪% এবং অর্জুনভাই পান ৪০.১%।

## বিতর্ক
২০২৪ সালের জুন মাসে, রাজকোটে ক্ষত্রিয়-দলিত উত্তেজনা ছড়িয়ে পড়ার পর তফসিলি বর্ণের এক ছাত্রনেতার বিরুদ্ধে দাঙ্গা ও নৃশংসতার অভিযোগে গীতাবার ছেলে জ্যোতিরাদিত্যসিংহ, যাকে গণেশ নামেও ডাকা হয়, তাঁকে গ্রেপ্তার করা হয়। তাঁর বিরুদ্ধে তফসিলি জাতি সম্প্রদায়ের সদস্যকে অপহরণ ও আক্রমণের জন্য নৃশংসতা আইন, অস্ত্র আইন এবং ভারতীয় দণ্ডবিধির বিভিন্ন ধারা আনা হয়েছিল। পরে ২০২৪ সালের অক্টোবরে গুজরাট হাইকোর্ট তাঁকে জামিন দেয়।

২০২৫ সালের মার্চ মাসে, গণেশ জাদেজার বিরুদ্ধে ভীলওয়াড়ার যুবক রাজকুমার জাটের মৃত্যুর সাথে জড়িত থাকার অভিযোগ আনা হয়। ২০২৫ সালের ২রা মার্চ তারিখে গোণ্ডালের বিধায়ক গীতাবা জাদেজার বাসভবনের বাইরে নিরাপত্তা কর্মীদের সাথে কথিত ঝগড়ার পর রাজকুমার জাট নিখোঁজ হয়ে যান। ২০২৫ সালের ৪ঠা মার্চ তারিখে রাজকুমার জাটের মৃতদেহ আবিষ্কৃত হয়। রাজকুমারের বাবা রতনলাল অভিযোগ করেন যে গণেশ জাদেজা এবং তাঁর সহযোগীরা তাঁর ছেলের মৃত্যুর জন্য দায়ী। লোকসভার *জিরো আওয়ারে* বাড়মেরের সাংসদ হনুমান বেনিওয়াল এবং উম্মেদারাম বেনিওয়ালও লোকসভায় এই মামলায় সিবিআই তদন্তের দাবি জানান।

## তথ্যসূত্র

বিষয়শ্রেণী:২১শ শতাব্দীর ভারতীয় নারী রাজনীতিবিদ
বিষয়শ্রেণী:গুজরাত বিধানসভার সদস্য ২০১৭-২০২২
বিষয়শ্রেণী:গুজরাতের ভারতীয় জনতা পার্টির রাজনীতিবিদ
বিষয়শ্রেণী:জীবিত ব্যক্তি
বিষয়শ্রেণী:১৯৬৮-এ জন্ম
নিনা বট

**নিনা বট** (জন্ম ১ জানুয়ারী ১৯৭৮ হামবুর্গে) একজন জার্মান অভিনেত্রী।

## ব্যক্তিগত জীবন
বট ১৯৯৫ সালে হামবুর্গ উইন্ডসার্ফিং চ্যাম্পিয়নশিপ জিতেছিলেন। ১৯৯৭ সালে, তিনি হামবুর্গের আইমসবুটেল বরোতে অবস্থিত লোকস্টেডের করভে জিমনেসিয়ামে তার আবিতুর (একটি প্রিপ-স্কুল বিশ্ববিদ্যালয় যোগ্যতা) সম্পন্ন করেন, যেখানে তিনি তার মেজরদের মধ্যে একজন হিসেবে অভিনয় করেন।  তিনি ১৭ বছর ধরে ক্যামেরাম্যান ফ্লোরিয়ান কোনিগের সাথে সম্পর্কে ছিলেন; তাদের ১ ছেলে ছিল, লেনক্স (জন্ম ২৩ ডিসেম্বর ২০০৩)।  ২০১২ সাল থেকে, বট বেঞ্জামিন বার্জের সাথে সম্পর্কে রয়েছেন, যার সাথে তার ৩ সন্তান রয়েছে।

## তথ্যসূত্র

## বাহ্যিক লিঙ্কগুলি

* 
* Official website

বিষয়শ্রেণী:১৯৭৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:জার্মান টেলিভিশন অভিনেত্রী
বিষয়শ্রেণী:জার্মান মঞ্চ অভিনেত্রী
বিষয়শ্রেণী:জার্মান সোপ অপেরা অভিনেত্রী
বিষয়শ্রেণী:হামবুর্গের অভিনেত্রী
সোফি শার্লট (অভিনেত্রী)

**সোফি শার্লট ওল্ফ দা সিলভা** (জন্ম: ২৯ এপ্রিল ১৯৮৯) একজন ব্রাজিলীয় অভিনেত্রী, গায়িকা ও ব্যালেরিনা।

## জীবনের প্রথমার্ধ
সোফির জন্ম জার্মানির হামবুর্গে। তিনি এক জার্মান মা ও এক ব্রাজিলীয় বাবার কন্যা, যিনি প্যারা রাজ্যে জন্মগ্রহণ করেন। তিনি তার বাবা-মায়ের নিতেরোই বাড়ি ছেড়ে রিও ডি জেনিরোতে তার বন্ধু অভিনেত্রী ক্যারোলিনি ফিগুয়েরেদোর সাথে বসবাস শুরু করেন, যার সাথে তিনি একটি অ্যাপার্টমেন্ট ভাগ করে নিতেন।

## তথ্যসূত্র

## বহিঃসংযোগ

* 

বিষয়শ্রেণী:১৯৮৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ব্রাজিলীয় মঞ্চ অভিনেত্রী
বিষয়শ্রেণী:জার্মান বংশোদ্ভূত ব্রাজিলীয় ব্যক্তি
বিষয়শ্রেণী:ব্রাজিলীয় ব্যালেরিনা
বিষয়শ্রেণী:হামবুর্গের অভিনেত্রী
টনি গারন

**অ্যান্টোনিয়া গারন** (জন্ম ৭ জুলাই ১৯৯২) একজন জার্মান মডেল। ২০০৮ সালে ক্যালভিন ক্লেইনের সাথে একচেটিয়া চুক্তি স্বাক্ষরের পর তিনি ফ্যাশন শিল্পে খ্যাতি অর্জন করেন। তিনি ব্রিটিশ অভিনেতা অ্যালেক্স পেটিফারের সাথে বিবাহ বন্ধনে আবদ্ধ হন, যার সাথে তার এক কন্যা সন্তান রয়েছে।

## তথ্যসূত্র

## বাহ্যিক লিঙ্কগুলি

* 
* 
* 
* Toni Garrn at NYmag.com
* 

বিষয়শ্রেণী:১৯৯২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:জার্মান নারী মডেল
বিষয়শ্রেণী:হামবুর্গের অভিনেত্রী
বিষয়শ্রেণী:হামবুর্গের মডেল
নিরপেক্ষ

**নিরপেক্ষ** নিরপেক্ষতা (ইংরেজি: Neutrality) হলো কোনো ব্যক্তি, গোষ্ঠী বা রাষ্ট্রের এমন অবস্থান যেখানে তারা কোনো বিরোধ, সংঘাত বা বিতর্কে নির্দিষ্ট কোনো পক্ষের প্রতি সমর্থন বা বিরোধিতা প্রকাশ করে না। এটি সাধারণত পক্ষপাতহীনতা ও ভারসাম্যপূর্ণ দৃষ্টিভঙ্গির সাথে সম্পর্কিত।

**ধারণা**
দার্শনিক অর্থে নিরপেক্ষতা মানে ব্যক্তিগত মতামত বা পক্ষপাত থাকলেও সেই অনুযায়ী কাজ না করা। নিরপেক্ষ ব্যক্তি বিষয় সম্পর্কে অবগত থাকতে পারেন, তবে সিদ্ধান্ত বা আচরণে কোনো পক্ষ নেন না।

**রাজনৈতিক প্রেক্ষাপট**
আন্তর্জাতিক সম্পর্কে নিরপেক্ষতা বলতে বোঝায় কোনো রাষ্ট্রের যুদ্ধ বা সামরিক জোটে অংশগ্রহণ না করা। উদাহরণস্বরূপ, Switzerland দীর্ঘদিন ধরে সশস্ত্র নিরপেক্ষতা নীতি অনুসরণ করে আসছে।
সাংবাদিকতা ও একাডেমিক ক্ষেত্রে
সংবাদ ও বিশ্বকোষ রচনায় নিরপেক্ষতা একটি গুরুত্বপূর্ণ নীতি। উইকিপিডিয়া তাদের বিষয়বস্তুকে “নিরপেক্ষ দৃষ্টিভঙ্গি” (Neutral Point of View) অনুসরণ করে উপস্থাপনের নীতি গ্রহণ করেছে।

**পার্থক্য**
নিরপেক্ষতা উদাসীনতা বা অজ্ঞতার সমার্থক নয়। এটি এমন একটি অবস্থান যেখানে ব্যক্তি বা প্রতিষ্ঠান যুক্তি ও প্রমাণের ভিত্তিতে ভারসাম্য বজায় রাখে।
লরা কারাসেক

**লরা কারাসেক** (জন্ম: ২৯ এপ্রিল ১৯৮২) একজন জার্মান লেখিকা, টেলিভিশন উপস্থাপক, আইনজীবী, কলাম লেখক ও অভিনেত্রী।

## জীবন ও কর্মজীবন
লরা কারাসেক ১৯৮২ সালের ২৯ এপ্রিল জার্মানির হামবুর্গে জন্মগ্রহণ করেন।  অ্যাবিটুর ডিগ্রি অর্জনের পর, তিনি বার্লিন, ফ্রাঙ্কফুর্ট এবং প্যারিসে আইন বিষয়ে পড়াশোনা করেন। ২০১১ সাল থেকে, তিনি ক্লিফোর্ড চান্সের চ্যান্সেলারিতে কাজ করেন। তিনি ফ্রাঙ্কফুর্ট ভিত্তিক একটি কর্পোরেট আইন সংস্থায় একজন আইনজীবীও।

## তথ্যসূত্র


## বাহ্যিক লিঙ্কগুলি

* আইএমডিবিতে লরা কারাসেক
* জার্মান জাতীয় গ্রন্থাগারে লরা কারাসেকের লেখা এবং তার সম্পর্কে সাহিত্য

বিষয়শ্রেণী:১৯৮২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:হামবুর্গের অভিনেত্রী
বিষয়শ্রেণী:জার্মান লেখিকা
সোফিয়া থোমাল্লা

**সোফিয়া থোমাল্লা** (জন্ম ৬ অক্টোবর ১৯৮৯  ) একজন জার্মান অভিনেত্রী, মডেল এবং টেলিভিশন উপস্থাপিকা।

## জীবনের প্রথমার্ধ
থোমাল্লা ১৯৮৯ সালের ৬ অক্টোবর পূর্ব জার্মানির পূর্ব বার্লিনে জন্মগ্রহণ করেন, তিনি অভিনেত্রী সিমোন থোমাল্লা এবং অভিনেতা আন্দ্রে ভেটার্সের কন্যা। তিনি ৭ বছর বয়স পর্যন্ত বার্লিনে বেড়ে ওঠেন এবং তার মায়ের সাথে কোলোনে চলে আসেন। স্কুলের ৪র্থ বর্ষ শেষ করার পর, তিনি এবং তার মা ক্লেইনমাচনোতে চলে যান, তারপর ১ বছর পরে গেলসেনকির্চেনে। রুডি আসাউরের সাথে তার মায়ের বিচ্ছেদের পর তিনিও সেখানেই থাকতেন। তার মায়ের মতো, থোমাল্লা বিনোদনমূলক খেলা হিসেবে কিকবক্সিং অনুশীলন করতেন; তিনি কিছু অপেশাদার-লড়াইয়েও অংশ নিয়েছেন। 

## তথ্যসূত্র

## বাহ্যিক লিঙ্কগুলি

* 

বিষয়শ্রেণী:১৯৮৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:জার্মান সোপ অপেরা অভিনেত্রী
বিষয়শ্রেণী:জার্মান টেলিভিশন অভিনেত্রী
বিষয়শ্রেণী:২১শ শতাব্দীর জার্মান অভিনেত্রী
বিষয়শ্রেণী:বার্লিনের অভিনেত্রী
বিষয়শ্রেণী:জার্মান চলচ্চিত্র অভিনেত্রী
বিষয়শ্রেণী:কোলনের অভিনেত্রী
নিং চ্যাং

**চ্যাং চুন-নিং** ( ; জন্ম ৪ সেপ্টেম্বর, ১৯৮২), যিনি **নিং চ্যাং** নামেও পরিচিত এবং পূর্বে **জেনিন চ্যাং** নামেও পরিচিত,   একজন তাইওয়ানি অভিনেত্রী ও চলচ্চিত্র প্রযোজক।

চ্যাং *দ্য হসপিটালে* গুয়ান জিন এবং *ব্ল্যাক অ্যান্ড হোয়াইটে* ল্যান শি ইং চরিত্রে অভিনয় করার জন্য পরিচিত।

২০১৯ সালে *[[ফোর্বস]]* চায়না সেলিব্রিটি ১০০ তালিকায় চ্যাং ৭৮তম স্থানে ছিলেন।

## মন্তব্য

## তথ্যসূত্র

## বাহ্যিক লিঙ্কগুলি

* 
* 
* Ning Chang at the Hong Kong Movie Database

বিষয়শ্রেণী:১৯৮২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:তাইওয়ানি টেলিভিশন অভিনেত্রী
বিষয়শ্রেণী:তাইওয়ানি চলচ্চিত্র অভিনেত্রী
বিষয়শ্রেণী:প্রথাগত চীনা ভাষার লেখা থাকা নিবন্ধ
বিষয়শ্রেণী:চীনা ভাষার লেখা থাকা নিবন্ধ
বিষয়শ্রেণী:জাতীয় তাইপেই বিশ্ববিদ্যালয়ের প্রাক্তন শিক্ষার্থী
বিষয়শ্রেণী:মিউনিখের অভিনেত্রী
বিষয়শ্রেণী:জাতীয় কেন্দ্রীয় বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২১শ শতাব্দীর তাইওয়ানি অভিনেত্রী
পালোমা বের্নার্জি

**পালোমা বের্নার্জি** (জন্ম: ২১ এপ্রিল, ১৯৮৫) একজন ব্রাজিলীয় অভিনেত্রী। তিনি টেলিনোভেলা *ভিভার আ ভিদাতে* মিয়া চরিত্রে অভিনয় করে ব্রাজিলে পরিচিতি লাভ করেন।

## তথ্যসূত্র

## বাহ্যিক লিঙ্কগুলি

* 
* 
বিষয়শ্রেণী:১৯৮৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর ব্রাজিলীয় অভিনেত্রী
বিষয়শ্রেণী:২০শ শতাব্দীর ব্রাজিলীয় অভিনেত্রী
বিষয়শ্রেণী:ব্রাজিলীয় চলচ্চিত্র অভিনেত্রী
বিষয়শ্রেণী:ব্রাজিলীয় টেলিভিশন অভিনেত্রী
বিষয়শ্রেণী:ইতালীয় বংশোদ্ভূত ব্রাজিলীয় ব্যক্তি
বিষয়শ্রেণী:সাও পাওলোর অভিনেত্রী
৩০ সফর

**৩০ সফর** হলো ইসলামি বর্ষপঞ্জির দ্বিতীয় মাস সফরের ত্রিংশ দিন, যদি সফর মাস ৩০ দিন পূর্ণ করে; অন্যথায় এটি সফর মাসের পরিপূরক দিন হিসেবে গণ্য হয়। এটি হিজরি চান্দ্র পঞ্জিকা অনুসারে বছরের ৬০তম দিন। এই দিনের পর হিজরি বছর শেষ হতে আরো ২৯৪ বা ২৯৫ দিন অবশিষ্ট থাকে।

এই দিনটি সফর মাসের শেষ দিন। হিজরি সন চাঁদ নির্ভর হওয়ার কারণে অনেক সময় সফর মাস ২৯ দিনে শেষ হয়ে যায়; সে কারণে ৩০ সফর তারিখটি সব বছরে পুনরাবৃত্ত হয় না। 

## ঘটনাবলি
* ৫১৬ হিজরি–সুলতান মাহমুদ গজনভির প্রভাবশালী মন্ত্রী ও রাজনৈতিক ব্যক্তিত্ব আবু তালেব আলি বিন আহমেদ আল-সামিরমি এক আততায়ীর হাতে নিহত হন। তিনি শুধু একজন মন্ত্রীই ছিলেন না, বরং গজনভি সাম্রাজ্যের সামরিক ও রাজনৈতিক সিদ্ধান্ত গ্রহণে তিনি গুরুত্বপূর্ণ ভূমিকা পালন করতেন। গজনভী সাম্রাজ্যের অভ্যন্তরীণ রাজনীতিতে কূটনৈতিক জটিলতা ও প্রচুর ষড়যন্ত্র ছিল। ক্ষমতার জন্য প্রভাবশালী ব্যক্তিদের লক্ষ্য করে হত্যাকাণ্ড ঘটানো এক ধরণের সাধারণ ঘটনা ছিল। এই হত্যাকাণ্ড রাজনীতিতে ভয়, অবিশ্বাস ও অভ্যন্তরীণ দমননীতি বৃদ্ধি করেছিল।
* ১৩৮৫ হিজরি – মার্কিন সেনাবাহিনী প্রথমবার সরাসরি ভিয়েতনাম যুদ্ধে জড়িয়ে পড়ে এবং দক্ষিণ ভিয়েতনামী বাহিনীর পক্ষে যুদ্ধ করার ঘোষণা দেয়। এটি ভিয়েতনাম যুদ্ধের একটি গুরুত্বপূর্ণ মোড় ছিল, যেখানে যুক্তরাষ্ট্র শুধু উপদেষ্টা বা সামরিক সহায়ক হিসেবেই নয়, বরং সরাসরি সামরিক অভিযানে অংশ নেয়। এতে মার্কিন যুক্তরাষ্ট্রের উদ্দেশ্য ছিল ভিয়েতনামে কমিউনিস্ট প্রভাব রোধ করা এবং দক্ষিণ ভিয়েতনামী সরকারকে শক্তিশালী করা। এই অভিযান দক্ষিণ-পূর্ব এশিয়ার আন্তর্জাতিক রাজনীতিতে মার্কিন হস্তক্ষেপকে সুস্পষ্ট করে তোলে এবং পরবর্তীতে বিশ্বব্যাপী রাজনৈতিক উত্তেজনা ও মানবিক সংকটের সূত্রপাত ঘটায়।
* ১৪২৯ হিজরি–মালয়েশিয়ার "বারিসেন নাসিওনাল" দল আবদুল্লাহ আহমদ বাদাবির নেতৃত্বে নির্বাচনে জয় লাভ করে। তারা সংসদে সংখ্যাগরিষ্ঠতা অর্জন করে এবং প্রতিদ্বন্দ্বী "ভাক্তান রায়া" দলের নেতা ওয়ান আজিজা ওয়ান ইসমাইলকে মাত্র ৪ আসনে পরাজিত করে। এটি অত্যন্ত উত্তেজনাপূর্ণ নির্বাচন ছিল, যা মালয়েশিয়ার রাজনৈতিক দৃশ্যপটকে ব্যাপকভাবে প্রভাবিত করে।

## জন্ম
* ১৩৬৭ হিজরি– আজিজ আল-দুয়েক, ফিলিস্তিনি রাজনীতিবিদ ও ফিলিস্তিনি আইনসভার সভাপতি।

## মৃত্যু
* ২০৩ হিজরি –আলি ইবনে মুসা আর-রিদা, প্রসিদ্ধ ইসলামি পণ্ডিত ও শিয়াদের বারো ইমামের মধ্যে অষ্টম ইমাম।ا
* ৫১৬ হিজরি –আবু তালিব আলি ইবনে আহমাদ আল-সামির্মি, গজনভি সাম্রাজ্যের একজন মন্ত্রী।
* ৫৫৫ হিজরি– আবু আব্দুল্লাহ মুহাম্মদ আল-মুকতফি লি-আমরি আল্লাহ, আব্বাসীয় খিলাফতের ৩১তম খলিফা।
* ৮৩৭ হিজরি – ইবনে আল-মুকরি, শাফিঈ ফকিহ, হাদিস শাস্ত্রজ্ঞ ও ইমাম।
* ১৪২৯ হিজরি – আল-বেন্দরি বিন্তে আব্দুল আজিজ আলে সৌদ, সৌদি আরবীয় রাজকুমারী।
* ১৪৪৪ হিজরি – ইউসুফ আল-কারযাভী, প্রসিদ্ধ মিশরীয় ইসলামি পণ্ডিত, ফকিহ, ইসলামি রাজনীতিবিশেষজ্ঞ ও চিন্তাবিদ।

## আরো দেখুন

* সফর
* ১ সফর
* ৪ সফর

## গ্রন্থপঞ্জি

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## তথ্যসূত্র
বিষয়শ্রেণী:হিজরি তারিখ
বিষয়শ্রেণী:ইসলামি বর্ষপঞ্জির দিন
বিষয়শ্রেণী:সফর


## বহিঃসংযোগ

* এখানে দেখুন: সফর মাসে যা ঘটেছিল
* আরবি এনস্লাইক্লোপিডিয়া
* ইসলামি এনস্লাইক্লোপিডিয়া
* আরব সেলিব্রেটিদের জীবনী তথ্য
* খেলোয়াড়দের জীবনী তথ্য
সঞ্জনা জাটভ

**সঞ্জনা জাটভ** (জন্ম ১ মে ১৯৯৮) হলেন রাজস্থানের ভরতপুরের একজন ভারতীয় রাজনীতিবিদ। তিনি ভারতীয় জাতীয় কংগ্রেসের সদস্য। তিনি ২০২৪ সালে ভরতপুর থেকে সংসদের নিম্নকক্ষ ১৮তম লোকসভায় নির্বাচিত হন। তিনি দলিত সম্প্রদায়ের একজন সদস্য এবং রাজস্থানের সর্বকনিষ্ঠ সংসদ সদস্যদের মধ্যে একজন।

## প্রাথমিক জীবন এবং শিক্ষা
সঞ্জনা ১৯৯৮ সালের ১লা মে হরভজন এবং রামবতী দেবীর ঘরে জন্মগ্রহণ করেন। তাঁর বাবা একজন *ঠেকেদার* (ঠিকাদার) এবং একজন উপ-সরপঞ্চ ছিলেন। তাঁর বিবাহপূর্ব বাড়ি ছিল ভরতপুর জেলার ভুসাওয়ারে। তিনি মহারাজা সুরজমল ব্রিজ বিশ্ববিদ্যালয়ের গান্ধী জ্যোতি কলেজ থেকে বিএ এবং আলোয়ারের লর্ডস বিশ্ববিদ্যালয় থেকে এলএলবি ডিগ্রি অর্জন করেন। তিনি বর্তমানে আলওয়ার জেলার কাঠুমার তহসিলের সামুঞ্চি গ্রামের বাসিন্দা। তিনি রাজস্থান পুলিশের একজন কনস্টেবল কাপ্তান সিংকে বিয়ে করেছেন। তাঁদের দুটি সন্তান রয়েছে।

## রাজনৈতিক জীবন
সঞ্জনার প্রথম নির্বাচনী প্রতিদ্বন্দ্বিতা ছিল আলোয়ার জেলা পরিষদে যেখানে তিনি ২৯ নম্বর ওয়ার্ড থেকে ৪,৯৯১ ভোটে জয়লাভ করেন। ২০২৩ সালের রাজস্থান নির্বাচনে, তিনি কাঠুমার (এসসি সংরক্ষিত) থেকে কংগ্রেসের মনোনীত প্রার্থী হিসেবে ভোটে প্রতিদ্বন্দ্বিতা করেন এবং ৪০৯ ভোটের ব্যবধানে হেরে যান। কংগ্রেস দল কৌশলের পরিবর্তন করে এই প্রার্থী পদে সঞ্জনাকে এনেছিল, যেখানে তারা এই নির্বাচনী এলাকায় ঐতিহ্যবাহী প্রবীণ প্রাক্তন বিধায়কের ওপর নির্ভর করার পরিবর্তে একজন তরুণ মহিলা নেত্রীকে দাঁড় করিয়েছিল। সঞ্জনার প্রতি সিনিয়র কংগ্রেস নেতা ভানওয়ার জিতেন্দ্র সিং এবং বিশ্বেন্দ্র সিংয়ের সমর্থন ছিল। তিনি প্রিয়াঙ্কা গান্ধীর সাথেও যুক্ত ছিলেন এবং পূর্ব রাজস্থানে কংগ্রেসের "লড়কি হুঁ লড় সকতি হুঁ" প্রচারণার নেতৃত্ব দিয়েছেন, যাতে গ্রামীণ মহিলাদের মধ্যে নারীর ক্ষমতায়ন এবং লিঙ্গ সমতার বার্তা ছড়িয়ে দেওয়া যায়।

কংগ্রেস দলের একজন তরুণ উদীয়মান তারকা হিসেবে তাঁকে দেখা হয়, যিনি মেওয়াতে ব্যাপক অপরাধ, মুদ্রাস্ফীতি, বেকারত্ব, জল, বিদ্যুৎ, রাস্তাঘাটের অভাব এবং কৃষকদের ন্যায্য মূল্য, সার ও বীজ পাওয়ার সমস্যা মোকাবিলায় প্রচার চালিয়ে আসছেন। ভানওয়ার জিতেন্দ্র সিং এবং বিশ্বেন্দ্র সিংহের মতো প্রবীণ নেতাদের সঙ্গে সঙ্গে রাজস্থান কংগ্রেস সভাপতি গোবিন্দ সিং দোতাসরাও এই নির্বাচনী এলাকায় তাঁর সমর্থনে প্রচার চালিয়েছেন।

## পদসমূহ

## তথ্যসূত্র

বিষয়শ্রেণী:২১শ শতাব্দীর ভারতীয় নারী রাজনীতিবিদ
বিষয়শ্রেণী:রাজস্থানের লোকসভা সদস্য
বিষয়শ্রেণী:অষ্টাদশ লোকসভার সদস্য
বিষয়শ্রেণী:রাজস্থানের ভারতীয় জাতীয় কংগ্রেসের রাজনীতিবিদ
বিষয়শ্রেণী:লোকসভার নারী সদস্য
বিষয়শ্রেণী:জীবিত ব্যক্তি
বিষয়শ্রেণী:১৯৯৮-এ জন্ম
বিষয়শ্রেণী:২১শ_শতাব্দীর_ভারতীয়_নারী_রাজনীতিবিদ
মায়ারা ওয়ালশ

**মায়ারা ওয়ালশ** (  ; ; জন্ম: ১৮ ফেব্রুয়ারী, ১৯৮৮) একজন ব্রাজিলীয়-মার্কিন অভিনেত্রী ও গায়িকা। তিনি এবিসি শো *[[ডেসপারেট হাউজওয়াইভস|ডেসপারেট হাউসওয়াইভসের]]* ৬ষ্ঠ মৌসুমে আনা সোলিস, ডিজনি চ্যানেলের সিটকম *কোরি ইন দ্য হাউসে* মীনা প্যারুম এবং ফ্রিফর্ম ধারাবাহিক *সুইচড অ্যাট বার্থে* সিমোন সিনক্লেয়ারের চরিত্রে অভিনয় করেছেন। তিনি লাইফটাইমের *আইডেন্টিটি থেফট অফ আ চিয়ারলিডার* ছবিতে ভিকি প্যাটারসন এবং ফ্রিফর্মের *মিন গার্লস ২* ছবিতে ম্যান্ডি ওয়েদারলি চরিত্রে অভিনয় করেছেন।

## তথ্যসূত্র

## বাহ্যিক লিঙ্কগুলি

* 
* 

বিষয়শ্রেণী:১৯৮৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ব্রাজিলীয় সঙ্গীতশিল্পী
বিষয়শ্রেণী:ব্রাজিলীয় অভিনেত্রী
বিষয়শ্রেণী:হিস্পানিক ও লাতিন আমেরিকান অভিনেত্রী
বিষয়শ্রেণী:সাও পাওলোর অভিনেত্রী
বিষয়শ্রেণী:২১শ শতাব্দীর মার্কিন সঙ্গীতশিল্পী
বিষয়শ্রেণী:২১শ শতাব্দীর মার্কিন অভিনেত্রী
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:মার্কিন টেলিভিশন অভিনেত্রী
বিষয়শ্রেণী:ব্রাজিলীয় বংশোদ্ভূত মার্কিন ব্যক্তি
বিষয়শ্রেণী:সিয়াটলের অভিনেত্রী
বিষয়শ্রেণী:ব্রাজিলীয় বংশোদ্ভূত অভিনেত্রী
বিষয়শ্রেণী:ব্রাজিলে মার্কিন অভিবাসী
এলিনর ক্রাউলি

**এলিনর ক্রাউলি** (জন্ম ৮ নভেম্বর ১৯৯১) একজন ওয়েলশ অভিনেত্রী। তিনি টেলিভিশন ধারাবাহিক *[[ভাইকিংস (২০১৩-এর টিভি ধারাবাহিক)|ভাইকিংসে]]* থাইরি চরিত্রে ও *দ্য হোয়াইট কুইন* -এ ইয়র্কের সিসিলি চরিত্রে অভিনয়ের জন্য অধিক পরিচিত।

## প্রাথমিক জীবন এবং শিক্ষা
ক্রাউলির যখন নয় বছর বয়স তখন তার টাইপ ১ ডায়াবেটিস ধরা পড়ে।  তিনি হুইচার্চ হাই স্কুলে পড়াশোনা করেন  এবং কার্ডিফে অবস্থিত একটি চলচ্চিত্র ও টেলিভিশন পারফর্মেন্স প্রশিক্ষণ প্রকল্প, দ্য ওয়ার্কশপে প্রশিক্ষণ নেন।

## তথ্যসূত্র

## বাহ্যিক লিঙ্কগুলি

* 
* 
* 
* Curtis Brown

বিষয়শ্রেণী:১৯৯১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:টাইপ ১ ডায়াবেটিসে আক্রান্ত ব্যক্তি
বিষয়শ্রেণী:ওয়েলশ চলচ্চিত্র অভিনেত্রী
বিষয়শ্রেণী:ওয়েলশ টেলিভিশন অভিনেত্রী
বিষয়শ্রেণী:কার্ডিফের অভিনেত্রী
বিষয়শ্রেণী:ওয়েলশ অভিনেত্রী
বিষয়শ্রেণী:২১শ শতাব্দীর ওয়েলশ অভিনেত্রী
ইগবো সাহিত্য

**ইগবো সাহিত্য** (Igbo literature) বলতে ইগবো জনগণের দ্বারা ইগবো ভাষায় রচিত কথাসাহিত্য এবং অ-কথাসাহিত্য উভয় ধরনের মৌখিক ও লিখিত কাজকে বোঝায়। এই সাহিত্য ঐতিহ্য ইগবো সম্প্রদায়ের সাংস্কৃতিক heritage, ইতিহাস এবং ভাষাগত বৈচিত্র্যকে প্রতিফলিত করে। ইগবো সাহিত্যের শিকড় প্রাচীন মৌখিক ঐতিহ্যের মধ্যে নিহিত, যার মধ্যে রয়েছে মন্ত্র, লোকগান, আখ্যানমূলক কবিতা এবং গল্প বলা। এই মৌখিক বর্ণনাগুলো প্রায়ই আচার-অনুষ্ঠান, শিশুর জন্ম উৎসব এবং বিভিন্ন সমাবেশে আবৃত্তি করা হতো। প্রবাদ এবং ধাঁধাঁও জ্ঞান প্রদান এবং শিশুদের বিনোদনের জন্য ব্যবহৃত হতো।

লিখিত ইগবো সাহিত্যের উদ্ভব উনিশ শতকের শেষভাগে শুরু হয়, যা খ্রিস্টান মিশনারিদের আগমনের সাথে মিলে যায়। তারা ইগবো ধর্মীয় সাময়িকী এবং বই প্রকাশ করে আধুনিক ইগবো সাহিত্যের বিকাশে অবদান রেখেছিলেন। ইগবো ভাষার প্রাথমিক কাজগুলোর মধ্যে রয়েছে *History of the Mission of the Evangelical Brothers in the Caribbean* (১৭৭৭) এবং *[[The Interesting Narrative of the Life of Olaudah Equiano]]* (১৭৮৯)। চার্চ মিশনারি সোসাইটির মতো খ্রিস্টান মিশনারি সংগঠনগুলো ইগবো ভূখণ্ডে মৌখিক সাহিত্য থেকে লিখিত সাহিত্যে উত্তরণে গুরুত্বপূর্ণ ভূমিকা পালন করেছিল।

## ইতিহাস
### মৌখিক সাহিত্য
ঔপনিবেশিক পূর্ব যুগে ইগবোরা মৌখিক সাহিত্য চর্চা করত, যার মধ্যে ছিল নারীদের দ্বারা গাওয়া মন্ত্র, লোকগান, আখ্যানমূলক কবিতা এবং মৌখিক গল্প বলা () যা মূলত লোকগাথা ছিল। মন্ত্র এবং কবিতা বিভিন্ন আচার ও শিশুর জন্ম উৎসবে গাওয়া হতো। 

মৌখিক গল্প বলাকে তিনটি শ্রেণিতে ভাগ করা হয়েছে: গানসহ গল্প, গানহীন গল্প এবং গদ্যহীন গাওয়া গল্প। এই গল্প বলা প্রায়ই রাতে, বিশেষ করে জোছনা রাতে করা হতো, যা শিশুদের শিক্ষার একটি মাধ্যম হিসেবে কাজ করত। প্রবাদ ছিল ইগবো প্রবীণদের জীবনের একটি অবিচ্ছেদ্য অংশ যা তাদের প্রজ্ঞা ও অভিজ্ঞতার প্রতিফলন ঘটাত। ধাঁধাঁগুলো শিশুদের জন্য বিনোদনের মাধ্যম হিসেবে কাজ করত।

### লিখিত সাহিত্য
ইউরোপীয়দের আগমনের আগে, ইগবো জনগণের মধ্যে নসিবিদি (Nsịbịdị) নামক এক ধরণের লিখন পদ্ধতি প্রচলিত ছিল। এছাড়াও এনগওয়া জনগণের মধ্যে উলি এবং পশ্চিম ইগবোল্যান্ডে 'আনিওচা' লিখন পদ্ধতি প্রচলিত ছিল। 

১৮৫৭ সালে স্যামুয়েল আজায়ি ক্রাউদার ইগবো ভাষার একটি প্রাথমিক পাঠ্যবই বা 'প্রাইমার' তৈরি করেন। ১৯৩৩ সালে পিতা নোয়ানা কর্তৃক রচিত প্রথম ইগবো উপন্যাস *[[Omenuko]]* প্রকাশিত হয়। ১৯১৩ সালে থমাস জন ডেনিস কর্তৃক বাইবেলের অনুবাদ ইগবো সাহিত্যের "ইসুয়ামা যুগ"-এর সমাপ্তি ঘটায়।

## উল্লেখযোগ্য ইগবো লেখক
* অ্যান্থনি উচেন্না উবেসি: তার উল্লেখযোগ্য উপন্যাসের মধ্যে রয়েছে *Isi Akwu Dara Nala* এবং *Jụọ Obinna*।
* জুলি অনউচেকওয়া: তার উপন্যাস *Chinagọrọm* ইগবো সাহিত্যে পিতৃতন্ত্রের বিরুদ্ধে একটি বলিষ্ঠ পদক্ষেপ।
* Ude Odilora: তার বিখ্যাত বই *Okpa Aku Eri Eri* (১৯৮১)।
* চিফ এফ. সি. ওগবালু: ইগবো ভাষা ও সাহিত্যের মানককরণের পথিকৃৎ।

## তথ্যসূত্র
### উদ্ধৃতিসমূহ

### গ্রন্থপঞ্জি

* 
* 
* 
* 
* 
*
মেগান হেফার্ন

**মেগান হেফার্ন** (জন্ম ৩ অক্টোবর, ১৯৮৩) একজন কানাডীয় অভিনেত্রী। তিনি আলবার্টার এডমন্টনে জন্মগ্রহণ করেন এবং ব্রিটিশ কলাম্বিয়ার ভ্যাঙ্কুভারে থাকেন।

## চলচ্চিত্র তালিকা

### চলচ্চিত্র

## তথ্যসূত্র

## বাহ্যিক লিঙ্কগুলি

* 

বিষয়শ্রেণী:১৯৮৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:কানাডীয় ওয়েব ধারাবাহিকের অভিনেত্রী
বিষয়শ্রেণী:২১শ শতাব্দীর কানাডীয় অভিনেত্রী
বিষয়শ্রেণী:কানাডীয় টেলিভিশন অভিনেত্রী
বিষয়শ্রেণী:কানাডীয় চলচ্চিত্র অভিনেত্রী
বিষয়শ্রেণী:এডমন্টনের অভিনেত্রী
ইনুইট নুনাঙ্গাত

**ইনুইট নুনাঙ্গাত** (Inuktitut: ᐃᓄᐃᑦ ᓄᓇᖓᑦ; অর্থ ‘ইনুইটদের ভূমি’) হলো কানাডায় বসবাসকারী ইনুইট জনগোষ্ঠীর আদি আর্কটিক আবাসভূমি। এই অঞ্চলটি চারটি উত্তরাঞ্চলীয় অঞ্চলের সমষ্টি—ইনুভিয়ালুইট সেটেলমেন্ট রিজিয়ন, নুনাভুট, নুনাভিক এবং নুনাতসিয়াভুট।

## সংক্ষিপ্ত তথ্য
* রাষ্ট্র: কানাডা  
* মোট আয়তন: ৩,৩০৪,৭৪০ বর্গকিলোমিটার  
* জনসংখ্যা (২০২১): ৫৮,২২০  
* প্রধান জনগোষ্ঠী: ইনুইট  

## নামের উৎপত্তি
“Inuit Nunangat” শব্দটি ইনুকটিটুট ভাষা থেকে এসেছে। এখানে *Inuit* অর্থ “মানুষ” এবং *Nunangat* অর্থ “তাদের ভূমি”। ২০০৯ সালে Inuit Tapiriit Kanatami আনুষ্ঠানিকভাবে এই নাম গ্রহণ করে যাতে ভূমি, পানি ও বরফের সমন্বিত গুরুত্ব প্রতিফলিত হয়।

## ইতিহাস
ইনুইটদের পূর্বপুরুষ থুলে জনগোষ্ঠী আনুমানিক ১১০০–১৩০০ খ্রিস্টাব্দের মধ্যে আর্কটিকে বসতি স্থাপন করে এবং পূর্ববর্তী ডরসেট সংস্কৃতিকে প্রতিস্থাপন করে।

ইউরোপীয় উপনিবেশ বিস্তারের পর রোগ, আবাসিক স্কুল ব্যবস্থা এবং জোরপূর্বক নীতির ফলে ইনুইট সমাজে বড় পরিবর্তন ঘটে।

১৯৯৯ সালে নুনাভুট কানাডার একটি নতুন অঞ্চল হিসেবে প্রতিষ্ঠিত হয়।

## জনসংখ্যা
২০২১ সালের কানাডিয়ান জনগণনা অনুযায়ী ইনুইট নুনাঙ্গাতের মোট জনসংখ্যা ৫৮,২২০, যার মধ্যে ৪৮,৬৯৫ জন ইনুইট।

## ভাষা
ইনুইট নুনাঙ্গাতে ইংরেজি ও ফরাসির পাশাপাশি ইনুকতুত ভাষাগুচ্ছ ব্যবহৃত হয়। প্রধান ভাষাসমূহ হলো:

* ইনুকটিটুট  
* ইনুভিয়ালুকতুন  
* ইনুইন্নাকতুন  
* ইনুট্টিটুট  
* ইনুইট সাইন ল্যাঙ্গুয়েজ  

## সংস্কৃতি
ইনুইট সংস্কৃতি সঙ্গীত, সোপস্টোন খোদাই, কায়াক নির্মাণ এবং ঐতিহ্যবাহী “কান্ট্রি ফুড” খাবারের জন্য পরিচিত। ইনুইট থ্রোট সিংগিং একটি গুরুত্বপূর্ণ সাংস্কৃতিক বৈশিষ্ট্য।

## জলবায়ু পরিবর্তন
২০১৯ সালে Inuit Tapiriit Kanatami একটি National Inuit Climate Change Strategy প্রকাশ করে, যা আর্কটিক অঞ্চলে জলবায়ু পরিবর্তনের প্রভাব মোকাবিলার লক্ষ্যে তৈরি।

## তথ্যসূত্র

বিষয়শ্রেণী:ইনুইট
বিষয়শ্রেণী:কানাডার ভূগোল
বিষয়শ্রেণী:আর্কটিক অঞ্চল
শানায়া কাপুর

**শানায়া কাপুর** (জন্ম ৩ নভেম্বর ১৯৯৯) একজন ভারতীয় অভিনেত্রী এবং মডেল। তিনি অভিনেতা সঞ্জয় কাপুর এবং তার স্ত্রী মহীপ কাপুরের কন্যা। তিনি *আঁখো কি গুস্তাকিয়া* (২০২৫) ও *তু ইয়া মেই* (২০২৬) চলচ্চিত্রে অভিনয় করেছেন। এছাড়া তিনি *গুঞ্জন সাক্সেনা: দ্য কারগিল গার্ল* (২০২০) চলচ্চিত্রে সহকারী পরিচালক ছিলেন।

## কর্মজীবন
শানায়া কাপুর ২০২০ সালের চলচ্চিত্র *গুঞ্জন সাক্সেনা: দ্য কারগিল গার্ল*-এর সহকারী পরিচালক হিসেবে কাজ করার মাধ্যমে তার কর্মজীবন শুরু করেন।

## তথ্যসূত্র
সারাহ চালকে

**সারা লুইস ক্রিস্টিন চালকে** (  ; জন্ম: ২৭ আগস্ট, ১৯৭৬) একজন কানাডীয় অভিনেত্রী। তিনি এবিসি সিটকম *রোজানে* (১৯৯৩–১৯৯৭) দ্বিতীয় বেকি কনারের চরিত্রে, এনবিসি/এবিসি মেডিকেল হাস্যরসাত্মক ধারাবাহিক *স্ক্রাবস* (২০০১–২০১০; ২০২৬) এ এলিয়ট রিড, অ্যাডাল্ট সুইম অ্যানিমেটেড বিজ্ঞান কল্পকাহিনী ধারাবাহিক *রিক অ্যান্ড মর্টি* (২০১৩–বর্তমান) এ বেথ স্মিথ এবং স্পেস বেথ এবং নেটফ্লিক্স নাট্য ধারাবাহিক *ফায়ারফ্লাই লেন* (২০২১–২০২৩) এ কেট মুলারকি চরিত্রে অভিনীত ভূমিকার জন্য পরিচিত। 

চালকে সিবিএসের সিটকম *[[হাও আই মেট ইওর মাদার|হাউ আই মেট ইওর মাদার]]* (২০০৮-২০০৯, ২০১৪) তে স্টেলা জিনম্যান এবং এবিসি/টিবিএস সিটকম *কুগার টাউন* (২০১২) তে অ্যাঞ্জি চরিত্রে বারবার ভূমিকা পালন করেছেন। তিনি নেটফ্লিক্সের অ্যানিমেটেড সিটকম *প্যারাডাইস পিডি* (২০১৮-২০২১) এবং নেটফ্লিক্সের অ্যানিমেটেড অ্যাডভেঞ্চার ধারাবাহিক *ডগস ইন স্পেস* (২০২১-২০২২) তেও কণ্ঠ দিয়েছেন।

## তথ্যসূত্র

## বাহ্যিক লিঙ্কগুলি

* 

বিষয়শ্রেণী:১৯৭৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:কানাডীয় সক্রিয়কর্মী
বিষয়শ্রেণী:২১শ শতাব্দীর কানাডীয় অভিনেত্রী
বিষয়শ্রেণী:২০শ শতাব্দীর কানাডীয় অভিনেত্রী
বিষয়শ্রেণী:কানাডীয় কণ্ঠাভিনেত্রী
বিষয়শ্রেণী:কানাডীয় টেলিভিশন অভিনেত্রী
বিষয়শ্রেণী:জার্মান বংশোদ্ভূত কানাডীয় ব্যক্তি
বিষয়শ্রেণী:কানাডীয় চলচ্চিত্র অভিনেত্রী
বিষয়শ্রেণী:মার্কিন যুক্তরাষ্ট্রে কানাডীয় অভিবাসী
বিষয়শ্রেণী:কানাডীয় শিশু অভিনেত্রী
বিষয়শ্রেণী:ব্রিটিশ কলাম্বিয়ার অভিনেত্রী
বিষয়শ্রেণী:অটোয়ার অভিনেত্রী
জে দীপা

**দীপা জয়কুমার** (জন্ম: ১০ নভেম্বর ১৯৭৪), যিনি জে দীপা নামে বেশি পরিচিত, হলেন একজন প্রাক্তন রাজনীতিবিদ এবং সাংবাদিক।

## ব্যক্তিগত জীবন
দীপার জন্ম ১৯৭৪ সালের ১০ই নভেম্বর জয়কুমার (তামিলনাড়ুর প্রাক্তন মুখ্যমন্ত্রী জে. জয়ললিতার বড় ভাই) এবং বিজয়লক্ষ্মীর ঘরে। তিনি চেন্নাইয়ের আদর্শ বিদ্যালয়ে পড়াশোনা করেছেন। তিনি মাদ্রাজ বিশ্ববিদ্যালয় থেকে ইংরেজি সাহিত্যে স্নাতক ডিগ্রি অর্জন করেছেন। তিনি মাদুরাই কামরাজার বিশ্ববিদ্যালয় থেকে সাংবাদিকতা এবং গণযোগাযোগে স্নাতকোত্তর ডিগ্রি অর্জন করেছেন। পরে, তিনি নিউ ইণ্ডিয়ান এক্সপ্রেসে উপ-সম্পাদক হিসেবে কাজ করেন এবং তারপর ২০১০ সালে যুক্তরাজ্যে চলে যান। তিনি ওয়েলসের কার্ডিফ বিশ্ববিদ্যালয় থেকে আন্তর্জাতিক সাংবাদিকতায় এমএ ডিগ্রি অর্জন করেন।

দীপার এক ভাই আছেন, যাঁর নাম দীপক জয়কুমার। দীপার পরিবার ১৯৭৮ সাল পর্যন্ত জে জয়ললিতার সাথে বেদা নিলয়ম, পোয়েস গার্ডেনে বসবাস করেছিল।

২০২২ সালের ১০ই নভেম্বর তারিখে, দীপা ঘোষণা করেন যে তিনি ২০২২ সালের ৩১শে অক্টোবর তারিখে একটি কন্যা সন্তানের জন্ম দিয়েছেন।

## কর্মজীবন
দীপার পিসি জয়ললিতার মৃত্যুর পর, দীপার বাড়ির সামনে, রাজ্য রাজনৈতিক দল এআইএডিএমকে স্বেচ্ছাসেবকরা তাঁকে দলের সাধারণ সম্পাদক এবং তামিলনাড়ুর মুখ্যমন্ত্রী হওয়ার জন্য প্ররোচিত করে এবং তাঁর পিসির জায়গা পূরণ করার জন্য অনুরোধ করে। ২০১৭ সালের ২৪শে ফেব্রুয়ারি, সেলভি জয়ললিতার জন্মদিন উপলক্ষে, তিনি এমজিআর আম্মা দীপা পেরাভাই দল চালু করেন। তিনি তাঁর ফেডারেশনের নাম পরিবর্তন করে এআইএডিএমকে জে দীপা উইং রাখেন, যা এআইএডিএমকে-এর একটি শাখা দল। স্বামী কে মাধবন তাঁকে ফেডারেশনে সমর্থন করেন এবং তিনি এর উপ-সাধারণ সম্পাদক।

২০১৭ সালের ১২ই এপ্রিল তারিখে, তিনি আর কে নগর উপনির্বাচনের জন্য এমএডি পেরাভাই প্রার্থী হিসেবে তাঁর মনোনয়নপত্র দাখিল করেন। উপনির্বাচনটি পরে বাতিল করা হয়। তিনি ২০১৭ সালের ২১শে ডিসেম্বর আর কে নগর উপনির্বাচনের জন্য আবার আবেদন করেন। রিটার্নিং অফিসার তাঁর মনোনয়নপত্র বাতিল করে দেন। সূত্র জানায়, দীপার হলফনামা যথাযথ ছিল না এবং তিনি সমস্ত কলাম পূরণ করেননি, বিশেষ করে তাঁর সম্পত্তির মূল্য সম্পর্কে তথ্য চাওয়া কলামটি ঠিক ভাবে পূরণ করা হয়নি।

২০১৯ সালের মার্চ মাসে, তিনি বলেছিলেন যে তাঁর ফেডারেশন তামিলনাড়ুর ৪০টি আসনেই একা প্রতিদ্বন্দ্বিতা করবে। পরে, তিনি এআইএডিএমকে-এর সাথে জোট বাঁধার সিদ্ধান্ত নেন, তিনি বলেন যে তাঁর দলটি শাসক দলেরই একটি অংশ এবং এমনকি তাঁর অনুসারীরাও এই জোটের পক্ষে।

২০১৯ সালের ৩০শে জুলাই তারিখে, তিনি ঘোষণা করেন যে তিনি রাজনীতি ছেড়ে দিচ্ছেন, সমর্থনের অভাব, হুমকি, গালিগালাজ, স্বাস্থ্য সমস্যা এবং মানসিক শান্তির কারণে। তিনি একই তারিখে আনুষ্ঠানিকভাবে দলটি ভেঙে দেন এবং কাউকে তাঁর সাথে আর যোগাযোগ না করার পরামর্শ দেন।

## তথ্যসূত্র

বিষয়শ্রেণী:২১শ শতাব্দীর ভারতীয় রাজনীতিবিদ
বিষয়শ্রেণী:২১শ শতাব্দীর ভারতীয় নারী রাজনীতিবিদ
বিষয়শ্রেণী:তামিলনাড়ুর রাজনীতিতে নারী
বিষয়শ্রেণী:জীবিত ব্যক্তি
বিষয়শ্রেণী:১৯৭৪-এ জন্ম
লুচিলা অগোস্তি

**লুচিলা অগোস্তি** (জন্ম ৮ সেপ্টেম্বর ১৯৭৮) একজন ইতালীয় রেডিও ও টেলিভিশন উপস্থাপিকা ও অভিনেত্রী।

## ব্যক্তিগত জীবন
লুসিলা আগোস্তি আন্দ্রেয়া রোমিতির সাথে সম্পর্কিত, যার সাথে তার ৩টি সন্তান ছিল: ক্লিও, জন্ম ৩১ জানুয়ারী ২০১১, ডিয়েগো, জন্ম ২৯ ডিসেম্বর ২০১৩ এবং আলমা, জন্ম ৩ নভেম্বর ২০১৭।

## তথ্যসূত্র

## বাহ্যিক লিঙ্কগুলি

* 

বিষয়শ্রেণী:১৯৭৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মিলানের গণমাধ্যম ব্যক্তিত্ব
বিষয়শ্রেণী:ইতালীয় টেলিভিশন উপস্থাপিকা
বিষয়শ্রেণী:ইতালীয় টেলিভিশন উপস্থাপক
বিষয়শ্রেণী:২১শ শতাব্দীর ইতালীয় অভিনেত্রী
বিষয়শ্রেণী:২০শ শতাব্দীর ইতালীয় অভিনেত্রী
বিষয়শ্রেণী:ইতালীয় চলচ্চিত্র অভিনেত্রী
বিষয়শ্রেণী:ইতালীয় টেলিভিশন অভিনেত্রী
বিষয়শ্রেণী:মিলানের অভিনেত্রী
বিষয়শ্রেণী:ইতালীয় রেডিও উপস্থাপক
বিষয়শ্রেণী:ইতালীয় রেডিও উপস্থাপিকা
দেনিস কাপেৎজা

**দেনিস কাপেৎজা** (জন্ম ৭ নভেম্বর ১৯৮৯) একজন ইতালীয় অভিনেত্রী।

## তথ্যসূত্র

## বাহ্যিক লিঙ্কগুলি

* 
* 

বিষয়শ্রেণী:১৯৮৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ইতালীয় টেলিভিশন অভিনেত্রী
বিষয়শ্রেণী:ইতালীয় চলচ্চিত্র অভিনেত্রী
বিষয়শ্রেণী:২১শ শতাব্দীর ইতালীয় অভিনেত্রী
বিষয়শ্রেণী:নেপলসের অভিনেত্রী
ফিলিপ রাইমন্ড

**ফিলিপ রাইমন্ড** (, ; জন্ম: ২৩ জুন ২০০০) হলেন একজন জার্মান পেশাদার স্কি জাম্পার। তিনি আন্তর্জাতিক প্রতিযোগিতায় জার্মানির প্রতিনিধিত্ব করেন এবং স্কি জাম্পিংয়ের ব্যক্তিগত নরমাল হিল বিভাগে অংশগ্রহণ করে থাকেন।

রাইমন্ড জার্মানির প্রতিনিধি হিসেবে ২০২৬ শীতকালীন অলিম্পিকে অংশগ্রহণ করেছেন; এই সময়ে তিনি একটি স্বর্ণ পদক জয়লাভ করেছেন।  

## প্রারম্ভিক জীবন
ফিলিপ রাইমন্ড ২০০০ সালের ২৩শে জুন তারিখে জার্মানির গোপিঙ্গেনে জন্মগ্রহণ করেছেন এবং সেখানেই তার শৈশব অতিবাহিত হয়।

## খেলোয়াড়ি জীবন
রাইমন্ড জার্মানির প্রতিনিধি হিসেবে ২০২৬ শীতকালীন অলিম্পিকে স্কি জাম্পিংয়ের সর্বমোট চারটি পৃথক প্রতিযোগিতায় প্রতিদ্বন্দ্বিতা করেছেন।

তিনি পুরুষদের ব্যক্তিগত নরমাল হিল প্রতিযোগিতায় অংশগ্রহণ করেছিলেন। প্রতিযোগিতার ফাইনালের প্রথম পর্বে তিনি ১৩৫.৬ পয়েন্ট এবং দ্বিতীয় পর্বে ১৩৮.৫ পয়েন্ট অর্জন করেন; যার ফলে দুই পর্বে সর্বমোট ২৭৪.১ পয়েন্ট অর্জন করেন, যা তাকে স্বর্ণ পদক জয়লাভ করতে সহায়তা করে।

## তথ্যসূত্র

## বহিঃসংযোগ

* 

বিষয়শ্রেণী:২০০০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:জার্মান পুরুষ স্কি জাম্পার
বিষয়শ্রেণী:জার্মান পুরুষ স্কি জাম্পার
বিষয়শ্রেণী:জার্মানির অলিম্পিক স্কি জাম্পার
বিষয়শ্রেণী:২০২৬ শীতকালীন অলিম্পিকের স্কি জাম্পার
বিষয়শ্রেণী:স্কি জাম্পিংয়ে অলিম্পিক পদক বিজয়ী
বিষয়শ্রেণী:অলিম্পিক স্বর্ণপদক বিজয়ী জার্মান
বিষয়শ্রেণী:২০২৬ শীতকালীন অলিম্পিকের পদক বিজয়ী
মো. মাহবুবুল আলম

**মো. মাহবুবুল আলম** বাংলাদেশ জামায়াতে ইসলামীর একজন রাজনীতিবিদ এবং কুড়িগ্রাম-৩ আসনের বর্তমান সংসদ সদস্য। 

## তথ্যসূত্র

বিষয়শ্রেণী:ত্রয়োদশ জাতীয় সংসদ সদস্য
বিষয়শ্রেণী:বাংলাদেশ জামায়াতে ইসলামীর রাজনীতিবিদ
বিষয়শ্রেণী:জীবিত ব্যক্তি
বাঘাইছড়ি উপজেলা মিনি স্টেডিয়াম

**বাঘাইছড়ি উপজেলা মিনি স্টেডিয়াম** ২০২৫ সালে প্রতিষ্ঠিত, বাংলাদেশের একটি উপজেলা পর্যায়ের স্টেডিয়াম। বাঘাইছড়ি উপজেলা পরিষদের মাঠে অবস্থিত স্টেডিয়ামটি, বাংলাদেশের সকল উপজেলায় ক্ষুদ্র পরিসরে (পূর্নাঙ্গ নয়) স্টেডিয়াম নির্মাণ প্রকল্পের আওতায় জাতীয় ক্রীড়া পরিষদ এটির নির্মাণ করে। বাঘাইছড়ি উপজেলা  ক্রীড়া সংস্থা স্থাপনাটির রক্ষণাবেক্ষণ, ক্রীড়া সূচি নিয়ন্ত্রণ ও দেখভাল করে।

## ইতিহাস
বাংলাদেশের সকল উপজেলায় খেলাধুলা সচল রাখা ও জেলা স্টেডিয়ামে খেলার চাপ কমানো এবং প্রয়োজনে  দূর্যোগের সময় আশ্রয়স্থল হিসেবে ব্যবহারের জন্য 'শেখ রাসেল মিনি স্টেডিয়াম প্রকল্প' নেওয়া হয়। ২০১৫ সালের ৭ এপ্রিল জাতীয় অর্থনৈতিক পরিষদের নির্বাহী কমিটির অর্থ মঞ্জুর করার পর, জাতীয় ক্রীড়া পরিষদ প্রকল্প বাস্তবায়ন শুরু করে। চার ধাপের এ প্রকল্পের দ্বিতীয় ধাপে বাঘাইছড়ি উপজেলার স্টেডিয়ামটি নির্মাণ করা হয়। 

২০২৩ সালের ২১ নভেম্বর বাঘাইছড়ি উপজেলা পরিষদ মাঠে স্টেডিয়ামের নির্মাণ শুরু হয়। এটির প্রাক্কালিত বাজেট ছিল ৪ কোটি টাকা ৮০ লক্ষ টাকা। তবে নির্মাণ সম্পূর্ণ করতে ৫ কোটি ২৩ লাখ টাকা ব্যয় হয়। ২০২৫ সালের ৯ আগস্ট অন্যান্য ১৩টি উপজেলার সাথে স্টেডিয়ামটির উদ্বোধন ও খেলাধুলার জন্য চালু করা হয়।

## অবকাঠামো
স্টেডিয়ামের আয়তাকার মাঠের পাশাপাশি পশ্চিম দিকে প্রধান সড়কের পাশে তিন তলা প্যাভিলিয়ন আছে, যেখানে একটি কার্যালয় কক্ষ এবং পাঁচ ধাপ বিশিষ্ট ১০০ ফুট দৈর্ঘ্যের তিনটি সাধারণ গ্যালারি আছে, যা ১০০০ দর্শক ধারণ করতে পারে।

## ব্যবহার
স্টেডিয়ামটি উপজেলা পর্যায়ের খেলাধুলা ছাড়াও বাংলাদেশ আনসার ও গ্রাম প্রতিরক্ষা বাহিনির সমাবেশের জন্য ব্যবহার হয়েছে। 

## তথ্যসূত্র

বিষয়শ্রেণী:২০২৫-এ বাংলাদেশে প্রতিষ্ঠিত
বিষয়শ্রেণী:বাংলাদেশের স্টেডিয়াম
বিষয়শ্রেণী:রাঙ্গামাটির ক্রীড়া অনুষ্ঠানস্থল
বিষয়শ্রেণী:বাংলাদেশের ফুটবল মাঠ
বিষয়শ্রেণী:বাঘাইছড়ি উপজেলা
জাহেদ উর রহমান

**জাহেদ উর রহমান** একজন বাংলাদেশি চিকিৎসক, কলাম লেখক, শিক্ষক ও রাজনৈতিক বিশ্লেষক। তিনি সংবাদমাধ্যম, অনলাইন প্ল্যাটফর্ম এবং সামাজিক যোগাযোগমাধ্যমে সমসাময়িক রাজনৈতিক ও সামাজিক ইস্যু নিয়ে আলোচনার জন্য পরিচিত। তাঁর লেখা নিয়মিতভাবে প্রথম আলো, বাংলাট্রিবিউনসহ বিভিন্ন গণমাধ্যমে প্রকাশিত হয়।

## প্রারম্ভিক জীবন ও শিক্ষা
জাহেদ উর রহমান বাংলাদেশে জন্মগ্রহণ ও বেড়ে ওঠেন। তিনি পেশাগতভাবে চিকিৎসক হিসেবে প্রশিক্ষিত এবং চিকিৎসা বিজ্ঞানে ডিগ্রি অর্জন করেন। পরবর্তীতে তিনি পড়াশোনা ও পেশাগত অভিজ্ঞতার মাধ্যমে স্বাস্থ্য, সমাজ ও রাজনীতি—এই কয়েকটি বিষয়কে তার লেখালেখি ও আলোচনার মূল ক্ষেত্র হিসেবে নেন।

## পেশাগত জীবন
চিকিৎসা পেশার পাশাপাশি জাহেদ উর রহমান শিক্ষকতায় যুক্ত ছিলেন এবং বিভিন্ন শিক্ষা–প্রতিষ্ঠানে শিক্ষক হিসেবে দায়িত্ব পালন করেছেন বলে উল্লেখ আছে। তিনি নিয়মিতভাবে প্রিন্ট ও অনলাইন সংবাদমাধ্যমে কলাম ও মতামতধর্মী লেখা প্রকাশ করেন, যেখানে স্বাস্থ্যনীতি, গণতন্ত্র, নির্বাচন ও নাগরিক অধিকারসহ বিভিন্ন বিষয় স্থান পায়।

তিনি লেখালেখির পাশাপাশি বিভিন্ন টেলিভিশন টকশো এবং অনলাইন আলোচনায় অংশ নেন। উদাহরণ হিসেবে ডয়চে ভেলে, যমুনা টেলিভিশন ও অন্যান্য চ্যানেলে তিনি রাজনৈতিক ও সাম্প্রতিক বিষয় নিয়ে বিশ্লেষণ করেন।

## লেখালেখি
জাহেদ উর রহমানের কলাম বিভিন্ন বিষয়ে প্রকাশিত হলেও বিশেষ করে বাংলাদেশের গণতন্ত্র, নির্বাচন, রাজনৈতিক সহিংসতা, গুম ও মানবাধিকার ইস্যু তাঁর লেখায় গুরুত্ব পায়। প্রথম আলোতে প্রকাশিত তাঁর কিছু লেখা ২০২৫–২৬ সময়কালে বাংলাদেশের নির্বাচন, রাজনৈতিক সমঝোতা এবং কর্তৃত্ববাদী প্রবণতা নিয়ে বিশ্লেষণধর্মী।

অনলাইন প্ল্যাটফর্মে তিনি **Zahed’s Take** নামে একটি ইউটিউব ও ফেসবুক চ্যানেলের মাধ্যমে বিভিন্ন সাম্প্রতিক বিষয় নিয়ে বক্তব্য উপস্থাপন করেন। সেখানে তিনি বাংলাদেশের রাজনীতি, রাষ্ট্রনীতি ও সমাজবিষয়ক বিভিন্ন প্রশ্ন নিয়ে ধারাবাহিক ভিডিও প্রকাশ করেন।

## গ্রন্থ
উন্মুক্ত উৎস থেকে প্রাপ্ত তথ্য অনুযায়ী, জাহেদ উর রহমানের লেখা অন্তত একটি বই প্রকাশিত হয়েছে। তাঁর বইয়ের নাম ***জনপ্রিয়তম লেখকের মৃত্যু বিক্রির গল্প***। বইটি সমসাময়িক সাহিত্য ও সমাজ–রাজনীতি সম্পর্কে তাঁর দৃষ্টিভঙ্গি বোঝার একটি উৎস হিসেবে উল্লেখ করা হয়।

## রাজনৈতিক বিশ্লেষণ
রাজনৈতিক বিশ্লেষক হিসেবে জাহেদ উর রহমান প্রিন্ট, অনলাইন ও টেলিভিশন মাধ্যমে বাংলাদেশি রাজনীতির বিভিন্ন ঘটনাকে নিয়ে মন্তব্য ও বিশ্লেষণ করেছেন। গুম, বিচারবহির্ভূত হত্যা ও মানবাধিকার লঙ্ঘন নিয়ে তাঁর বক্তব্য সংবাদমাধ্যমে উদ্ধৃত হয়েছে। তিনি টকশো ও আলোচনায় নির্বাচন, রাজনৈতিক সমঝোতা ও ক্ষমতার ভারসাম্য নিয়ে মতামত দেন।

## অনলাইন উপস্থিতি
**Zahed’s Take** শিরোনামে পরিচালিত তাঁর ইউটিউব ও ফেসবুক চ্যানেলে তিনি নিয়মিত ভিডিও প্রকাশ করেন। এছাড়া ব্যক্তিগত ফেসবুক প্রোফাইল ও অন্যান্য সামাজিক যোগাযোগমাধ্যমে রাজনৈতিক ও সামাজিক ইস্যু নিয়ে সংক্ষিপ্ত মন্তব্য ও লাইভ আলোচনায় অংশ নেওয়ার রেকর্ড রয়েছে।

## আরও দেখুন
* বাংলাদেশের রাজনীতি
* বাংলাদেশের কলামলেখক
* বাংলাদেশের গণমাধ্যম

## তথ্যসূত্র

বিষয়শ্রেণী:বাংলাদেশি চিকিৎসক
বিষয়শ্রেণী:বাংলাদেশি লেখক
বিষয়শ্রেণী:রাজনৈতিক বিশ্লেষক
বিষয়শ্রেণী:জীবিত ব্যক্তি
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:তারেক রহমানের মন্ত্রিসভার সদস্য
বিষয়শ্রেণী:বাংলাদেশের প্রধানমন্ত্রীর উপদেষ্টা
মাহাদি আমিন

**মাহদী আমিন**  একজন বাংলাদেশি রাজনীতিবিদ ও রাজনৈতিক উপদেষ্টা। তিনি প্রতিমন্ত্রী পদমর্যাদায় বাংলাদেশের প্রধানমন্ত্রী তারেক রহমানের উপদেষ্টা। মাহদী আমিনকে শিক্ষা, প্রাথমিক ও গণশিক্ষা মন্ত্রণালয়, প্রবাসী কল্যাণ ও বৈদেশিক কর্মসংস্থান মন্ত্রণালয় এবং শ্রম ও কর্মসংস্থান মন্ত্রণালয়ের দায়িত্ব দেওয়া হয়েছে। তিনি বাংলাদেশ জাতীয়তাবাদী দলের চেয়ারম্যানের শিক্ষা ও গবেষণা উপদেষ্টা এবং দলের কেন্দ্রীয় নির্বাচন পরিচালনা কমিটির মুখপাত্র ছিলেন।

## প্রারম্ভিক জীবন ও শিক্ষা
দক্ষিণ এশিয়ার আর্থসামাজিক উন্নয়ন নীতিমালা নিয়ে উচ্চশিক্ষা ও গবেষণার সঙ্গে মাহদী আমিন সম্পৃক্ত। একই সূত্রে তাকে ক্যামব্রিজভিত্তিক ‘‘বাংলাদেশ পলিসি ফোরাম ক্যামব্রিজ’’–এর সভাপতির দায়িত্বে থাকায় বলা হয়েছে।

## রাজনৈতিক ও পেশাগত জীবন
মাহদী আমিন বিএনপির ভারপ্রাপ্ত চেয়ারম্যান তারেক রহমানের শিক্ষা ও গবেষণা উপদেষ্টা হিসেবে কাজ করেন। ২০২৪ সালে বিএনপির ফরেন অ্যাফেয়ার্স অ্যাডভাইজরি কমিটিতে তাকে সদস্য করা হয় বলে কালবেলা পত্রিকায় উল্লেখ আছে।

২০২৬ সালের ত্রয়োদশ জাতীয় সংসদ নির্বাচন ও গণভোটকে সামনে রেখে গঠিত বিএনপির কেন্দ্রীয় নির্বাচন পরিচালনা কমিটির মুখপাত্র হিসেবে মাহদী আমিনের নাম ঘোষিত হয়। নির্বাচনের সময় তিনি গুলশানে দলের কেন্দ্রীয় নির্বাচনী কার্যালয়ে নিয়মিত সংবাদ ব্রিফিংয়ে অংশ নেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:তারেক রহমানের মন্ত্রিসভার সদস্য
বিষয়শ্রেণী:বাংলাদেশের প্রধানমন্ত্রীর উপদেষ্টা
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:কেমব্রিজ বিশ্ববিদ্যালয়ের প্রাক্তন শিক্ষার্থী
কাতার জাতীয় নারী ফুটবল দল

**কাতার জাতীয় নারী ফুটবল দল** আন্তর্জাতিক নারী ফুটবলে কাতারের প্রতিনিধিত্ব করে এবং কাতার ফুটবল অ্যাসোসিয়েশনের দ্বারা নিয়ন্ত্রিত হয়, কাতারের ফুটবলের নিয়ন্ত্রক সংস্থা। দলটি ২০১৪ সাল থেকে নিষ্ক্রিয় ছিল এবং বর্তমানে ফিফা বিশ্ব র‍্যাঙ্কিংয়ে দলটি অর‍্যাঙ্কিংয়ে রয়েছে।

## ইতিহাস

কাতার মহিলা দল কিছু বিশেষ ইভেন্টে অংশগ্রহণ করেছে, যেমন ২০২০ সালের ডিসেম্বরে আমেরিকান ক্লাব ওয়াশিংটন স্পিরিটের বিরুদ্ধে প্রীতি ম্যাচ খেলেন এবং তালেবানদের দখলের পর যুদ্ধবিধ্বস্ত দেশ থেকে তাদের সরিয়ে নেওয়ার পর আফগানিস্তানের বিরুদ্ধে; কাতার সেই ম্যাচটি ৫–০ ব্যবধানে জিতেছে। কাতারের কোন খেলোয়াড় উন্নয়ন কর্মসূচি নেই।

## আরও দেখুন

*কাতারের খেলাধুলা
**কাতারে ফুটবল
***কাতারের মহিলা ফুটবল
*কাতার জাতীয় ফুটবল দল
*নারীদের ফুটবলের ভূগোল

## তথ্যসূত্র

## বহিঃসংযোগ
* ফিফাতে কাতার
* এএফসিতে কাতার 
* কাতার – এনএফটি প্রোফাইল

বিষয়শ্রেণী:এশিয়ার জাতীয় নারী ফুটবল দল
জাতীয়
মহিলা
বিষয়শ্রেণী:কাতার ফুটবল অ্যাসোসিয়েশন